text:
হকশেল অমসুং য়াইফ-য়ুম্বাল মন্ত্রালয়
স্তেত/য়ু.তি.শিংদা লৈরিবা কোবিদ-১৯ ভেক্সিন অপদেৎ
স্তেত/য়ু.তি.শিংদা ভোক্সিন দোজ করোর ১৬৩.৭১ হেন্না ফংহনখ্রে
স্তেত/য়ু.তি.শিংদা লেমহৌবা অমদি শীজিন্নদ্রিবা ভেক্সিন দোজ করোর ১৩.৬০ হেন্না হৌজিক লৈরি
Posted On:
27 JAN 2022 9:14AM by PIB Imphal
কেন্দ্র লৈঙাক্না লৈবাক শিনবা থুংনা কোবিদ-১৯ ভেক্সিনেসনগী খোঙজেল য়াঙখৎহনবা অমদি মীৎয়েং পাকথোক চাউথোকহন্নবা ফিরেপ লৌরি। মীপুম খুদিংদা ভেক্সিন ফংহনবগী অনৌবা তাঙ্কক অসি ২০২১গী জনুৱারী ১৬তগী হৌখিবনি। কোবিদ-১৯ ভেক্সিনেসনগী য়ুনিভর্সলাইজেসনগী অনৌবা ফেজ অসি ২০২১গী জুন ২১দগী হৌখ্রে। স্তেত অমসুং য়ু.তি.শিংদা মখোয় মশানা হেন্না ফবা মওংদা থৌরাং তৌজনবা অমদি ভেক্সিন সপ্লাই চেন স্ত্রীমলাইন তৌনবা ভেক্সিন হেন্না ফংহন্দুনা অমদি ভেক্সিন লৈবা লৈতবগী ফীভম মাঙজৌননবা উহন্দুনা ভেক্সিনেসন দ্রাইব অসি হেনগৎহল্লে।
লৈবাক পুমবগী ওইবা ভেক্সিনেসন দ্রাইব অসিগী শরুক অমা ওইনা ভারত লৈঙাক্না স্তেত অমসুং য়ু.তি.শিংদা কোবিদ ভেক্সিন লেম্না পীদুনা ঙাক্লৌ পীরি। মীপুম খুদিং কোবিদ-১৯ ভেক্সিন ফংহনবগী অনৌবা তাঙ্ককসিদা কেন্দ্র লৈঙাক্না লৈবাকসিদা লৈরিবা ভেক্সিন পুথোক্লিবা কম্পেনীশিংনা পুথোকপা ভেক্সিনগী ৭৫% লৈদুনা স্তেত অমসুং য়ু.তি.শিংদা (লেম্না)পীগনি ।
ভারত সরকারগী লৈঙাক্কী (মমল লৌদবা চেনেলদা) অমদি দাইরেক্ত স্তেত প্রোক্যুরমেন্ত কাঙলুপকী থোংদা হৌজিক ফাওবদা রাজ্যশিং/য়ু.তি.শিংদা ভেক্সিন দোজ করোর ১৬৩.৭১ (১,৬৩,৭১,১৮,৭২৫) হেন্না ফংহনখ্রে।
রাজ্যশিং/য়ু.তি.শিংদা কাপ্ননবা লেমহৌরিবা অমদি শীজিন্নদ্রিবা কোবিদ ভেক্সিন দোজ করোর ১৩.৬০ (১৩,৬০,৯৮,২৪৬) হেন্না লৈরি।
****
(Release ID: 1792895)
Visitor Counter : 75


c: text/html

text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ অপদেৎ
Posted On:
28 JAN 2022 9:03AM by PIB Imphal
লৈবাক শিনবা থুংবগী তীকা কাপ্পগী দ্রাইবকী মখাদা হৌজিক ফাওবদা ভেক্সিন দোজ করোর ১৬৪.৪৪ কাপখ্রে
ভারতকী হৌজিক্কী এক্তিব কেস মশিংনা ২১,০৫,৬১১ ওইরি
এক্তিব কেসশিংনা ৫.১৮% ওইরি
নাবা ফগৎলকপগী চাংনা ৯৩.৬০% ওইরি
মমাংগী পুং ২৪দা মীওই ৩,৪৭,৪৪৩ নাবা ফগৎলক্তুনা নাবা ফরবা অপুনবা মশিংনা ৩,৮০,২৪,৭৭১ ওইরি
মমাংগী পুং ২৪দা অনৌবা কেস ২,৫১,২০৯ লাকখি
নোংমগী পোজিতিব ওইবগী রেত (১৫.৮৮%)
চয়োলগী পোজিতিব ওইবগী রেত (১৭.৪৭%)
মমাংগী পুং ২৪দা তেস্ত ১৫,৮২,৩০৭ তৌখিদুনা হৌজিক ফাওবগী অপুনবা তেস্ত তৌখ্রবা মশিংনা করোর ৭২.৩৭ ওইরি
*****
(Release ID: 1793215)
Visitor Counter : 113

robotstxt: allowed

filter: keep


text:
প্রধানমন্ত্রীগী লোইশঙ
পি.এম.না ভারুচতা পাঙথোকপা ‘উৎকর্স সমারোহ’দা ৱা ঙাঙখ্রে
নুপীশিংগী ফিদম ঙাক্লনবা অমদি হিংবদা নুংঙাইহন্নবা পায়খৎখিবা থবকশিংগীদমক্তা থাগৎপা ফোঙদোক্লদুনা লমদমদুগী নুপীশিংনা পি.এম.গী মফমদা অচৌবা রাখি অমা খুদোল তমখি
বিনিফিসিয়রীশিংগী ৱারী ৱাতায় শানখি
“অচেৎপা ফিরেপকা লোয়ননা লৈঙাক্না বিনিফিসিয়রীশিংগী মফমদা পুকচেল শেংনা খুৎ তিংথোক্লবদি ৱাহন্থোক লৈবা মহৈ ফংই”
লৈঙাক অসিগী চহি ৮দি ‘সেবা সুহাসন অমসুং গরিব কল্য়ান্দা’ কত্থোকখ্রে
“ঐগী মঙলান্দি মপুং ফানা য়ৌশিনবদুনি। ঐখোয়না চাদা ১০০ কোনশিন্নবগী মায়কৈদা চঙশিনগদবনি। লৈঙাক্কী মেচিনরীশিংনা মসিদা হৈনবী থমদুনা মীয়াম মরক্তা থাজবা অমা শেমগৎকদবনি”
বিনিফৎসিয়রী ১০০% কোনশিনবা হায়বদি সবকা সাথ, সবকা বিকাসকা লোয়ননা ফুরুপ খুদিংমক্কী কাঙলুপ খুদিংমক্কী মীওইশিংদা ফংহনবা হায়বনি
Posted On:
12 MAY 2022 12:07PM by PIB Imphal
প্রধান মন্ত্রী শ্রী নরেন্দ্র মোদীনা ঙসি ভিদিও কন্ফরেন্সিংগী খুত্থাঙদা গুজরাতকী ভারুচত পাঙথোকপা ‘উৎকর্স সমারোহ’দা ৱা ঙাঙখ্রে। থৌরম অদু মথৌ তাবা মীওইশিংদা মতম চানা শেলগী তেঙবাঙ ফংহনবদা মতেং পাংগদবা স্তেত লৈঙাক্কী মরুওইবা স্কিম মরি দিস্ত্রিক্ত অদুদা ১০০% সেচুরেসন ফংবা ঙমখিবগা মরী লৈননা পাঙথোকপনি। গুজরাতকী মুখ্য মন্ত্রী শ্রী ভুপেন্দ্রভাই পতেল অমসুং অতৈ মীওই কয়া থৌরমদুদা শরুক য়াখি।
লৈবাকসিগী নুপীশিংগী ফিদম ঙাক্নবা অমদি হিংবদা নুংঙাইহন্নবগী পায়খৎলিবা থবকশিংগীদমক্তা মহাকপু থাগৎলদুনা অমদি পুন্সি নুংশাংনবগীদমক্তা লমদমদুগী নুপীশিংনা প্রধান মন্ত্রীগী মফমদা অচৌবা রাখি অমা খুদোল তমখি। প্রধান মন্ত্রীনা তোঙান তোঙানবা স্কিমশিংগী বিনিফিসিয়রীশিংগা ৱারী শানখি।
মমীৎ উবা ঙমদ্রবা বিনিফিসিয়রী অমগা ৱারী শানরদুনা, প্রধান মন্ত্রীনা মহাক্কী মচানুপীশিংগী মহৈ মশিংগী মরমদা পাউহংখি। মচানুপীশিংদুনা মপাগী ফীভমদুদা মপুক্নিং নুংশিরকখি। মথম্মোয় শোক্লবা প্রধান মন্ত্রীনা মহাক্কী মিনুংশিনা মাগী মথৌনা ওইরিবনি হায়না থেমখি। প্রধান মন্ত্রীনা মহাক অমসুং মাগী ইমুংনা কমদৌনা ইদ পাঙথোকখিবগে হায়নসু হংখি। মহাক্না বিনিফিসিয়রী অদুবু ভেক্সিন কাপথোকপগী অমদি মহাক্কী মচানুপীশিংগী মঙলান মখোঙ শোমবিবগীদমক্তা থাগৎ ৱাহৈ ফোঙদোকখি। প্রধান মন্ত্রীনা নুপী বিনিফিসিয়রী অমগা ৱারী শানরদুনা মহাক্কী পুন্সিগী মরমদা হংখি অমদি ইকায়খুম্নবা ঙাক্না মাগী পুন্সি হিংনবগী ফিরেপ্পু থাগৎখি। নহা ওইরিবা লুখ্রাবী অমনা প্রধান মন্ত্রীগী মফমদা মাগী অঙাঙশিংদা মহাক্না কমদৌনা অফবা পুন্সি অমমম ফংহন্নবগী মহাক্কী খোঙচৎকী মরমদা পাউদমখি। প্রধান মন্ত্রীনা মহাকপু অপীকপা শেল তুংশিন্নবা অমদি মরী লৈনবা ওথোরিতীশিংদা মহাক্কী ফিরেপ লৈবা খোঙচৎ অদুদা ঙাক্লৌ পীননবা ৱাফম থমখি।
তিল্লিবা মীয়ামদুদা ৱা ঙাঙলদুনা, প্রধান মন্ত্রীনা ঙসিগী উৎকর্স সমারোহ অসি অচেৎপা ফিরেপকা লোয়ননা লৈঙাক্না পুকচেল শেংনা বিনিফিসিয়রীশিংদা খুৎ তিংথোকপদগী ফংলিবা মায় পাকপগী খুদম অমনি হায়বা ৱাফম থমখি। সোসিএল সিক্যুরিতীগা মরী লৈনবা মরুওইবা স্কিম মরি অসিদা চাদা ১০০ সেচুরেসন ফংবা ঙমখিবদগীদমক্তা মহাক্না ভারুচ দিস্ত্রিক্ত এদমিনিস্ত্রেসন অমসুং গুজরাত লৈঙাকপু থাগৎখি। বিনিফিসিয়রীশিংগী মফমদা ফাওরিবা অপেনবা অমদি থাজজববু প্রধান মন্ত্রীনা পাউদমখি। ঈ-পাউ খঙবা ৱাৎপনা মরম ওইরগা ত্রাইবেল, এস.সি. অমসুং মাইনোরিতী ফুরুপকী মীওই কয়া অমা স্কিমশিং অসিগী কান্নবা ফংদনা লৈরি হায়না মহাক্না হায়খি। সবকা সাথ সবকা বিকাস অমসুং পুকচেল শেংবা মতৌনা য়েৎননিংঙাই লৈতনা অফবা মহৈ পুরকই হায়নসু মহাক্না ফোঙদোকখি।
লৈঙাক অসিগী লাক্কদৌরিবা ৮শুবা কুমওন থৌরমগী মতাঙদা পল্লদুনা প্রধান মন্ত্রীনা লৈঙাক অসিগী হৌখিবা চহি ৮ অসিদি মীয়ামগী থৌগল অমসুং লায়রবশিংগী য়াইফনবগীদমক্তা কত্থোকখ্রে হায়না হায়খি। মহাক্কী লৈঙাক্লোনগী মায় পাকপগী মরম মহাক্না লায়রবা, চাউখত্তবা অমদি খুদোংচাবা কয়া ফংদবা পুন্সি মহিং অমদা হিংলকপদা থেংনরকপশিংদগী ফংলকপা ৱাখল লৌশিংশিং অদুননি হায়না মহাক্না হায়খি। লায়রবা অমদি মীচম মীয়ামগী অৱাৎ-অপাগী মরমদা মহাক মশানা থেংনরকপশিংদা য়ুম্ফম ওইদুনা মহাক্না থবক তৌখি হায়রদুনা, মহাক্না ফংফম থোকপা মীপুম খুদিংমক্তা হায়রিবা স্কিমশিং অসিগী কান্নবা ফংহনগদবনি হায়না ফোঙদোকখি। গুজরাতকী লৈহাওনা মহাক্কী মফম অমদা মায় পাকপা খরদা পেন্থোক্তুনা লৈতনবা তমবিখি অমদি মহাক্না মতম পুম্নমক্তা মীয়ামগী য়াইফ থৌরাংশিংগী মঙম অমসুং কোনশিনবগী চাং হেন্না পাকথোক চাউথোকহন্নবা অমদি ফগৎহন্নবা পান্দম থম্লি হায়না মহাক্না হায়খি। “ঐগী মঙলান্দি মপুং ফানা য়ৌশিনবদুনি। ঐখোয়না চাদা ১০০ কোনশিন্নবগী মায়কৈদা চঙশিনগদবনি। লৈঙাক্কী মেচিনরীশিংনা মসিদা হৈনবী থমদুনা মীয়াম মরক্তা থাজবা অমা শেমগৎকদবনি”
প্রধান মন্ত্রীনা ফোঙদোকখিবদা, ২০১৪দা লৈবাক অসিগী মীশিংগী তঙ্খায় অমগী ময়াদি তোইলেৎ, ভেক্সিনেসন, ইলেক্ত্রিসিতী কন্নেক্সন অমসুং বেঙ্ক একাউন্তনচিংবা খুদোংচাবশিং ফংলমদে। হৌখৎবা চহিশিং অসিদা মীয়ামগী হোৎনজমলগা লোয়ননা ঐখোয়না স্কিম কয়া অমা ১০০% সেচুরেসন ফংবা ঙমবগী ফীভমদা পুরকপা ঙম্লি। চহি ৮গী মতুংদা ঐখোয় ইশানা ইশাবু অনৌবা ফিরেপ অমসুং খোঙফমগা লোয়ননা অমুক হন্না কত্থোকমিন্নবা চঙই হায়না প্রধান মন্ত্রীনা হায়খি।
বিনিফৎসিয়রী ১০০% কোনশিনবা হায়বদি সবকা সাথ, সবকা বিকাসকা লোয়ননা ফুরুপ খুদিংমক্কী কাঙলুপ খুদিংমক্কী মীওইশিংদা ফংহনবা হায়বনি হায়না প্রধান মন্ত্রীনা ফোঙদোকখি। লায়রবশিংগী য়াইফনবগীদমক্তা পায়খৎলিবা স্কিম অমত্তদা মীওই অমত্তা চিত্থহল্লোইদবনি। মসিনা মোইথেমগী রাজনিতিসু লোইহল্লগনি। সেচুরেসন হায়বদি কান্নবশিং অদু খুন্নাইগী মমৈদা লেপ্লিবা মীওই অদুগী মনাক্তা য়ৌহনবা হায়বনি।
লমদম অদুগী লুখ্রাবীশিংনা মহাক্কী মফমদা খুদোল তৌরকখিবা রাখিগী শক্লোন্দা মহাক্কী মফমদা থৌনা হাপ্পিখিবগীদমক্তা মহাক্না লমদমদুগী নুপীশিংবু থাগৎখি। মখোয়গী য়াইফরোলশিং মহাক্কীদমক্তা চুঙ্গোয়গুম্বনি অমদি মহাকপু হেন্না কন্না হোৎননবগীদমক্তা পুক্নিং থৌগৎলি হায়না মহাক্না হায়খি।
মীয়ামগী হোৎনজমল অমদি থাজবনা মরম ওইরগা মহাক্না রেদ ফোর্ত মথক্তগী সেচুরেসনগী পান্দম লাউথোকপা ঙমখিবনি হায়না প্রধান মন্ত্রীনা হায়খি। মসি সোসিএল সিক্যুরিতীগী অচৌবা থৌরম অমনি। মহাক্না কেম্পেন অদুবু লায়রবশিংদা ইকায়খুম্নবা ফংহনবনি (গরীব কো গরিমা) হায়বা ৱাফমগা লোয়ননা লোইশিনখি।
গুজরাতিদা ৱা ঙাঙলদুনা মহাক্না ভারুচকী কম্মর্সিএল অমসুং নাৎকী ওইবা হেরিতেজশিং নীংশিংখি। মহাক্কা ভারুচকা মতম কুইনদগী লৈনরকপা মরীবুসু মহাক্না নীংশিংখি। ইন্দস্ত্রী চাওখৎপা অমসুং লমদমদুগী নহাশিংগী মঙলান মঙফাওনরকপনা ভারুচপু চাওখৎপগী মরুওইবা লম্বীদা থম্লকপনি হায়না মহাক্না ফোঙদোকখি। মহাক্না শেন্মিৎলোনো মহৈ-মশিং, হকশেল অমসুং লম্বী থোংনচিংবা অনৌবা হীরমশিংদা লৈরিবা মতিংশিংগী মতাঙদসু ৱাফম কয়া থমখি।
**********
(Release ID: 1824714)
Visitor Counter : 59
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
টরঙ্গ সঞ্চার হায়বসি মোবাইল টাৱর অমসুং ইলেক্ট্রোমেগ্নেটিক ফ্রিক্বেন্সি (EMF) এমিসন কমপ্লাইএন্সতা ইনফোর্মেসন শেয়র তৌনবা ৱেব পোর্টেল অমনি। মসি দিপার্টমেন্ট ওফ টেলেকম্যুনিকেসনসনা ইন্দষ্ট্রিগা লোয়ননা পব্লিক প্রাইভেট পার্টনরশিপ (PPP)কী মওংদা শেমগৎপনি।
পোর্টেল অসিগী খুত্থাংদা, মীয়াম্না মখাদা পিরিবা সর্ভিসশীং অসি লৌবা য়াই।
পোর্টেল অসিদা লৈবাক শিনবা থুংনা শন্দোক্লিবা টেক্নোলোজি পুম্নমক্কী (2G, 3G, 4G, অসিনচিংবা) বেজ ষ্টেসন (BTSs) লাখ 14.5 হেনবগী অমসুং টেলিকোম সর্ভিস প্রোভাইদর (TSPs) পুম্নমক্কী টেক্নিকেলগী অকুপ্পা মরোলশীং য়াউরি।
সোর্স: টরঙ্গ সঞ্চার পোর্টেল


text:
ডেমোক্রেসি হায়বসি মমিং লৈরবা আমেরিকা গী প্রেসিডেন্ট আব্রাহাম লিংকন না হায়বীরম্বদা “মীয়াম্না সেম্বা, মীয়ামগী ওইবা, মীয়ামগী দমক লৈবা সরকার ” হয়না তাকপিরম্লি।
উখরুল গী ইলেক্সন ডিপার্টমেন্ট আসিনা মতম নাইবদা মীয়ামগী মীখল পাঙথোক্তুনা লমদম অসিবু মশক নাইবা ডেমোক্রেসি চৎপ লৈবাক ওইহন্বদা মরু ওইবা থৌদাং লৌদুনা লাক্লি। মসিদা নত্তনা ইলেক্সন গী মরু ওইবা থবক শিং অমদি ফেসিলিটি কায়া পীজরি।
ডিপার্টমেন্ট অসিনা ইলেক্সন পাঙথোকপা খক নত্তনা ইলেক্সন গী ইলেক্টোরেল রোল দা মিং চনবা , মিং লৌথোকপা অমসুং মরি লৈনবা ফেসিলিটি শিংসু প্রজা মীয়ামদা পীজরি। ডিপার্টমেন্ট অতোপ্পা অমসুং এসডিও/এইআরও শিংগা খুৎশম্নদুনা মতম নাইবদ SVEEP পাঙথোক্তুনা মীয়ামগী ইলেক্টোরেল রোল দা মিং চনবদসু খুদোং চাবা ফংহল্লি।


text:
পুৱারী
ঊখ্রূল ডিস্ট্রিক্ট অসি মশাগী মনাৎ ৱাংনা লৈজবা, তাংখুল জাতিগীদি ময়ুম্নি। তাংখুল হায়বা মিং অসি মখোয়গা য়ুমথংননা লৈমিননরিবা মৈতৈ জাতিনা থোনখিবনি। অৱাং থংবদা লৈব তাংখুলশিংবু লুহুপা হায়নসু কৌনরম্মী। নাগা হায়ব মিং অসিদি বর্মিজ ( ময়ানমার ) শিংনা মখোয় অমসুং মাননবা জাতিশিংদা পিখিবা মিংনি, ময়ানমারদা নাগা হায়বদি নাহুৎপা হাযবনি। না লাওনা হুৎপ অসি তাংখুল য়াওনা নাগাশিংগী মরক্তা পাক-শন্না চৎনরম্মী। তাংখুলশিং অসি পৃথিগী মফম খুদিং শন্দোকখ্রিবা অচৌবা মোনগোলিয়ানশিংগী চাদা নৌদানি। লিঙ্গুইস্টিক লোমদা য়েংবদা মখোয় অসি সিনো-তিবেতানদা চাউনা মনুং চল্লি, নদুগী অমুক মনুংদা তিবেতো-বর্মনগী মনুং চল্লি।
খৃাইদগী লিরবা তাংখুলশিংগী য়ুম অসি চিনাগী ঝিনজ্য়াং প্রোভিন্সকী মথক থংবা হুআং-হিও অমসুং য়াংতে তুরেলগী শরুক্তা ওইরম্মী। মরুভুমিগী মফম অয়াম্বদা তৌনবগুম, পুন্সি মহিংদা ৱারকপদগী তাংখুলশিংসু য়াওনা মাইকৈ কয়াদা অতোপ্পা মফম কয়াদা শৈদাংবা হৌরকখি। কাঙলুপ অমনা নোংপোক অমসুং খা-নোংপোকলোমদা চাইনিজশিং ওইনা অদুগা খরনা খারোমদা লাক্তুনা তাংখুল অমদি অতৈ অপিকপা নাগা কাংলুপশিং ওইখি। মদু চাউরাক্না খৃঃমমাং ১০,০০০ দগী ৮,০০০ গী মরক্তা ওইগনি। অসুমনা হোংলকপা অসি পুৱারীগী কুইদ্রি মতম ফাওবদা চৎথরক্লি। এস কে চেত্তর্জিনা ইরমবদা খৃঃমমাং ২০০০ দগী সিনো-তিবেতানশিংনা চিনাদগী খা-নোংচুপলোমদা ভারত্তা চঙবা হৌরকখি। দব্লিয়ু আই সিংহগী লাইরিক “The History of Manipur” গী মতুং ইন্না তাংখুলশিং অসি ময়ান্মারগী সমশোক ( থৌংদুৎ ) লৈরম্মী। মখোয় চিনাগী য়াকখা জাতিদগী হৌরকপনি। তাংখুলশিং অসি মনিপুরদ মনিপুর তমপাক্ত পানখিবা অঙন্বা মতমগী নিংথৌ পোইরৈতোনগী মতমদা অহান্বা ওইনা লৈরমবা থেংনরকখি।
তাংখুলশিংনা অতোপ্পা নাগা কাংলুপশিংগা লোয়ননা মনিপুর, নাগালেন, অসাম অমসুং অরুনাচল প্রডেশতা ময়ান্মার ফাওরগা চঙলকখি। মখোয়না তাংকক নাইনা ভারত্তা চঙশিল্লকখি অদুগা খরনা ময়ান্মারদা লৈহৌখি। তাংখুলশিংনা মাও, পাওমৈ, মরাম অমদি থাঙ্গালশিংগা পুন্না লাকমিন্নরগা সেনাপতি ডিস্ট্রিক্টকী মাখেল খুনদগী কায়নখি। কায়নখিবা অসিবু নিংশিংনবা মাখেল খুলদা নিংশিং খুফম য়ুংদুনা লৈরি।
তাংখুলশিংনা সমুদ্রদা ফংবা মোইবুং মখল কয়াদগী শাবা লৈতেং কয়া শিজিন্নৈ। কোংসাং, হুইশোননচিংবা অসি মোইবুং মখল কয়াদগী শাবা লৈতেংনি, মসিনা মখোয়গী পারি-পুরিশিং সমুদ্র খোঙবান্দ খুন্দারম্বগা মরি লৈনরম্বা য়ারি।
২শুবা শকাব্দিগী মতমদা তাংখুলশিং অসি মায়ান্মারগী সামশোক তা লৈরম্মী। কো-লো-ফেং না লাল তারকপা মতুং অমদি মাগী ফমশিলহৌবা নান-চাওগী নিংথৌ ই-মৌ-শুনগী মতম, ৮শুবা অমদি ৯শুবা শকাব্দিগী মতমদ তাংখুলশিংনা সামশোকতগী থোক্লকখি। অসুমনা তাংখুলশিংনা অতোপ্পা নাগা কাঙলুপশিংগা লোইনন চিনা অমসুং ময়ান্মার ফাওরগা হৌজিক খুন্দারিবা মফম অসিদা লাকখি। মখোয়না লাকখিবা লম্বীদা চীংজাও কয়া, উমং কয়া, শা কয়া থেংনরকখি, অৱা-অনা কয়া থেংনরকখি। মসিমক তাংখুলশিংগী থৌনা ফবগী অমদী খাঙব কনবগী ৱারী অমনি।
মতমগী মতুং ইন্না তাংখুলগী খুল খুদিং মনীংতৌবা লম অমমমগুম ইদুনদি লৈতবা চৎন পথাপ অমা ঙাকতুনা লাক্লি। তাংখুলগী খুলশিং অসি মশা মরোমদোম লেপচবা ঙম্বা, মশা মরোমদোম লৈঙাকচবা, অদুগা লুচিংবনা অহলশিংগী মরক্তগী খন্বা নৎত্রগা পারি-পুরি রোমদগী লাকপনা ওইনরম্মী। অদুমকপু অপীকপা লৈঙাক ওইবগী খুদোংচাদবদি অচৌবা কাঙলুপনা লাল তারকপা মতমদদি ঙাকথোকচবদা অৱাবা অমদি ওইরকই।
অরীবা মতমগা তাংখুলশিংগী পুৱারীদি অইবা ওইনদি ফংদে অদুবু ১৩ শুবা চহীচাদদি তমপাক্কী মীওইশিংগা চৎনলোনচৎ অমদি ললোন ইতিক্কী থবক্তা মরী লৈনরম্মী। মৈতৈ নিংথৌ থৱানথাবা (১১৯৫-১২৩১) গী মতমদা তাংখুলশিংগী মতাংদা পল্লম্বা থেংনৈ।


text:
রোদ ত্রান্সপোর্ত অমসুং হাইৱে মন্ত্রালয়
রোদ ত্রান্সপোর্তকী য়ুনিয়ন মিনিস্তর নিতিন গাদকরিনা হায়রি , চহি ৫গী মনুংদা ভারত ইলেকত্রিক গারিশিং শাফম অমা ওইরগনি
Posted On:
18 JUN 2020 5:21PM by PIB Imphal
চহি ৫গী মনুংদা ভারত ইলেকত্রিক গারিশিং শাফম অমা ওইরগনি হায়বগী থাজবা রোদ ত্রান্সপোর্ত অমসুং হায়ৱেজ অমসুং এম.এস.এম.ইগী য়ুনিয়ন মিনিস্তর নিতিন গাদকরিনা ফোঙদোকখ্রে । মহাক্না হায়খয়ি মসিগী সেক্তর অসিদা পাংবা য়াবা মতেং পাংনবা সরকারনা হোৎনরি অমসুং ইলেকত্রিক গারিশিংদা খ্বাইদগী পীকপা জি এস তি চাদা ১২ লৌরি ।
“কোবিদ-১৯ মতুংদা ভারতকী ইলেকত্রিক গারিগী লাল্লোং” হায়বা হিরমদা ঙসি ৱেবিনার অমদা মিনিস্তরনা হায়খি ইলেকত্রিক গারি শাবদা থেংনরিবা অৱাবশিং মহাক খঙলে অদুবু গারি মশিং য়াম্না য়োন্নবা থবকশিং পায়খৎলগনি । মালেম অসিনা হৌজিক চাইনাগা ললোন-ইতিক পাংথোকপা পামদ্রে, মসি ভারতকী ইন্দস্ত্রিনা ললোন-ইতিক হেনগৎহন্নবা য়াম্না ফবা খুদোংচাবা অমনি ।
মিনিস্তরনা হায়খি পে্ত্রোলিয়মগী থাউ লিক্না ফংবা মরম্না, মালেম অসিনা অতোপ্পা অমসুং মমল হোংবা ইনর্জি থিরি । ইলেকত্রিক অমসুং বাইও ফুএলশিং অসি অফবা খুদোংচাবা অমনি । ভেহিকল স্ক্রাপপিং পোলিসি চৎহন্দুনা মসিনা গারি শারিবশিংগী অৱাৎপশিং মেনখৎপা ঙম্লগনি ।
মিনিস্তরনা হায়খি মীয়ামগী চৎথোক-চৎশিনগী মতাংদা লন্দনগী নামুনা অসিদা লনাই অমসুং সরকারগী ইনভেস্তমেন্তশিং থবক ফজনা পাংথোক্লি । মসিগা মান্নবা থৌরাং অমা পায়খৎপদা লায়রবা মীওইশিং অমসুং লৈঙাক অনিমক কান্নবা ফংগনি । দিল্লি-মুম্বাই গ্রিন কোরিদোরদা ইলেকত্রিক হাইৱেজ অমা শেমগৎনবা পাইলোত প্রোজেক অমা থবক পায়খৎপা হৌরে ।
ওতো সেক্তরদা থাজবা থম্লদুনা মিনিস্তরনা হায়খি হৌজিক থেংনরিবা শেন-থুমগী অৱাবা অসিদা ইশাদা থাজবা থম্বা অসিনা অফবা কৈথেলগী খুদোংচাবশিং ফংগনি । ইন্দস্ত্রি অসিনা লৈবাক অসিগী মশাগী ওইবা পোৎথোকশিং পুথোক্নবা অমসুং প্রধান মন্ত্রীগী অত্মানির্ভর ভারত অভিয়ান শৌগৎনবা মহাক্না তকশিনখি ।
*****
(Release ID: 1632426)
Visitor Counter : 80


text:
প্রধানমন্ত্রীগী লোইশঙ
প্রধান মন্ত্রী নরেন্দ্র মোদীনা ‘গ্লোবেল সিতিজন লাইব’তা ভিদিওদা ঙাংখিবা ৱারোল
Posted On:
25 SEP 2021 10:50PM by PIB Imphal
খুরুমজরি!
মসিগী নহা ওইরিবা অমসুং ইচং থৌরবা মীয়াম পুনবা অসিদা ৱা ঙাংবা ফংজবা অসি য়াম্না নুঙাইজৈ। ঐখোয়গী মালেমগী ফজরবা মখল কয়া অমা লৈরিবা অসি ঐহাক্কী ইফমদদি মালেমগী ওইবা ইমুং-মনুং অমনি।
গ্লোবেল সিতিজন খোঙজং অসিদা ইশৈ-নোংমাই অমসুং অনৌবা ৱাখল কয়া অমা পুথোক্তুনা মালেম অসিবু অমত্তা ওইনা পুনশিন্নবা হোৎনরি। ইশৈ-নোংমাই অসি শান্ন-খোৎনবগুম্না অমত্তা ওইনা পুনশিনবা ঙম্বা মহৌশাগী ওইবা গুন অমা লৈজৈ। শক্নাইরবা হেনরী দেবিদ থোরোনা হায়বিরম্মী, অমসুং ঐহাক্না পঞ্জরি: “ঐহাক্না ইশৈ-নোংমাই তাবা মতমদা, ঐহাক্না খুদোংথীবগী অকিবা লৈতে। ঐহাক্না চৈনা কয়া খাঙবা ঙম্মী। ঐহাক্না য়েক্নবা অমত্তা উদে। ঐহাক্না মতমগী খ্বায়দগী অঙনবা অমসুং খ্বায়দগী অথেংবা ফাওবা মরী লৈনহল্লি”।
ইশৈ-নোংমাইনা ঐখোয়গী পুন্সিদা ইং-চিক্না লৈহল্লি। মসিনা ৱাখল অমসুং হকচাং পুম্বা ইংথহল্লি। ভারত অসি থায়নগী ইশৈ-নোংমাই কয়াগী হৌরকফম্নি। রাজ্য খুদিং, মফম খুদিং, ইশৈ-নোংমাইগী তোঙান-তোঙানবা মওং কয়া অমা লৈজরি। ঐহাক্না অদোম পুম্নমকপু ভারত্তা লাক্নবা বার্তোন তৌজরি অমসুং ঐখোয়গী ইশৈ-নোংমাইগী মগুন অমসুং মখলশিং অসি খঙদোকপিয়ু।
মরুপশিং,
ঙসিদগী চহি অনিগী মমাংদা, মীওইবা জাতি অসিনা পুন্সি চুপ্পগী ওইনা অমু্ক্তং ওইবা মালেমগী লায়চৎ লান্থেংনরি। লায়চৎ অসি থেংনবদা ঐখোয় পুন্না হোৎনমিন্নখিবা অসিনা ঐখোয়দা পারা অমা তম্বিরি মদুদি ঐখোয় অমত্তা ওইনা পুনবা অসিনা হেন্না কনবা অমসুং হেনবা ফবা ওইরি। ঐখোয়না মসিগী অপুনবগী ইথিল অসি ঐখোয়গী কোবিদ-১৯গী লান্মীশিং, দোক্তরশিং, নর্সশিং, মেদিকেল স্তাফশিংনা লায়চৎ অসি লান্থেংনবদা মখোয়গী অঙম্বা থাক্তা হোৎনখিবা অসিদা উবা ফংবনি। ঐখোয়না মসিগী ইথিল অসি মতম চানা অনৌবা ভেক্সিন পুথোকখিবা ঐখোয়গী সাইন্তিস্তশিং অমসুং ইনোভেতরশিংদা ফবা ফংলি। লাক্কদৌরিবা মীরোল অসিনা মীওইবা খুনাইনা করিগম্বা অমা লাকপদা য়াম্না থুনা অঙম তাল্লি হায়বা নিংশিংদুনা লৈহৌরগনি।
কোবিদকী মথক্তা অতৈ অৱাবা কয়া অমসু মায়য়োক্নরি। মসিদা খ্বায়দগী অৱাবা মায়য়োক্নরিবা অসি লায়রবা পনখৈ অসিনি। লায়রবা পনখৈ অসি সরকারদা হেন্না তাংলগসু কোকপা ঙমদ্রি। লায়রবগী পনখৈ অসি লায়রবশিংনা সরকার অসি অশেংবা মরুপনি হায়না থাজবা ঙম্লবা খক্তদা লান্থেংনবা ঙমগনি। থাজবা পার্তনরনা ইনফ্রাস্ত্রকচর কয়া শেমগৎতুনা মতম পুম্বগী ওইনা লায়রবা পনখৈদগী নান্থোকপা ঙমগনি।
মরুপশিং,
শক্তিনা লায়রবদা শক্তি ওইনা শিজিন্নরবা মতমদা, মখোয়না লায়রবা পনখৈগীদমক লান্থেংনবগী থৌনা লৈগনি। মরম অদুনা ঐখোয়না হোৎনরিবা অসিদা বেঙ্ককী কান্নবা ফংদবশি বেঙ্কিং পীবা, মীওই মিল্লিয়ন কয়া অমদা সোসিএল সেক্যুরিতী পীবা, ভারত মচা মিল্লিয়ন ৫০০দা লেম্না অমসুং মতিক চাবা হেলথকেয়র পীবা অসি য়াওরি। ঐখোয়গী সহর অমসুং খুঙ্গংশিংদা ময়ুম লৈজদবশিংদা য়ুম মিল্লিয়ন ৩০ শাবিখিবদা অদোম্না শোইদনা হরাওবা ফাওবিগনি। য়ুম অমা হায়বা অসি লৈফম খক্কী ৱাফম নত্তে। য়ুম অমা লৈবা অসিনা অদোমগী লেমজনিঙাইনি। অতোপ্পা মীয়ামগী ওইবা খোঙজং অমনা ভারত্তা থক্নবা ঈশিংগী কন্নেক্সন য়ুম্থোং খুদিংদা য়ৌহনবা অসিনি। মমাং চহিগী থা খরদগী হৌজিক ফাওবা, ঐখোয়গী নাগরীকশিং মিল্লিয়ন ৮০০দা লেম্না চেং-হৱায় ফংহল্লি। হায়রিবা অসিনা অমসুং অতৈ হোৎনরিবা কয়া অমনা লায়রবগী পনখৈগী মায়োক্তা লান্থেংনবদা থৌনা অমা পীরি।
মরুপশিং,
অইং অশা ওন্নরকপগী অকিবা অসি ঐখোয়গী মাংদা তাদুনা লৈরি। মালেমগী অকোইবদা অওনবা লাক্লিবশিং অসি ঐখোয় ইশা-ইশাদগী হৌরকখিবনি হায়বা অসি মালেম অসিনা য়াজফম থোকই। অইং অশা ওন্নরকপা মুথৎনবগী খ্বায়দগী লায়বা অমসুং মায় পাক্নবা লম্বী অসি ঐখোয়গী পুন্সি মহিং অকোইবগা পুন্না চৎমিন্নবা অসিনি।
শক্নাইরবা মহাত্মা গান্ধীবু মহাক্কী শান্তি অমসুং অহিংসাগী ৱাখল্লোনবু পাক শন্না খঙনরি। অদুবু, মহাক অসি খ্বায়দগী মশক থোকপা এনভাইরোনমেন্তলিস্তকী মনুংদা অমনি হায়বা অদোম্না খঙবিবরা। মহাক্না জেরো কার্বোন ফুতপ্রিন্তগী লাইফস্তাইল লুচিংখি। মহাক্না তৌবশিংদা, অতৈ অতোপ্পশিংগী মথক্তা ঐখোয়গী প্লানেৎ অসিগা য়াইফনবতা হান্না তৌখি।
ঙসিদি, ভারত অসি অমত্তা ঙাইরবা জি-২০ লৈবাক অমনি মদুদি পেরিস কম্মিৎমেন্তগা ত্রেক্তা লৈরিবা। ইন্তর্নেস্নেল সোলর এলাইয়েন্স অমসুং কোলিএসন ফোর দিজাস্তর রিজিলেন্স ইনফ্রাস্ত্ররচরগী বেন্নর মখাদা মালেম অসি অমত্তা ওইনা পুরকপগীদমক ভারতনা চাউথোকচরি।
মরুপশিং,
মীওইবা খুনাই অমা চাউখৎনবগীদমক ভারতকী চাউখৎ থৌরাংদা ঐখোয়না থাজৈ। মালেমমগী খ্বায়দগী লিরবা স্ক্রীপচর রিগ ভেদা অসি হায়দুনা ঐহাক্না লোইশিনজগে। মালেমগী নাগরীকশিং য়োকখৎলিঙৈদা বর্সেস অসিনা সনাগী মগুন হৌজিক ফাওবা লেপ্লি।
রিগ ভেদানা হায়রি:
সংগচ্ছঘ্বংসংবদঘ্বংসংবোমনাংসিজানতাম
দেবাভাগংয়থাপুর্বসজানানওপাসতে॥
সমানোমন্ত্র:সমিতি:সমানীসমানংমন:সহচিত্তমাছাম।
সমানংমন্ত্রমঅভিমন্ত্রয়েব:সমানেনবোহবিছাজুহোমি॥
সমানীবআকুতি:সমানাহদয়ানিব:।
সমানমস্তুবোমনোয়থাব: সুসহাসতি॥
মসিগী ৱাহন্থোক্তি:
ঐখোয়না মাংলোমদা পুন্না চৎলসি, খোলাও অমত্তা ওইনা লাওরসি;
ঐখোয়গী ৱাখল্লোনশিং য়ানবা অমা পুরক্লসি অমসুং ঐখোয়দা লৈজরিবশিং ফোংদোক্নরসি, ইশ্বরনা তৌবা মতৌগুম্না।
ঐখোয়না মান্নবা পান্দম অমসুং মান্নবা ৱাখল্লোন পীনরসি। অসিগুম্ব অমত্তা ওইবগীদমক থৌনিরসি।
ঐখোয়না ঐখোয় অমত্তা ওইনা পুনশিন্নবা পান্দম অমা অমসুং আসা অমা লৌমিন্নরসি।
মরুপশিং,
মালেমগী ওইবা নাগরীক অমগীদমক মসিদগী হেন্না ফবা করি আসা অমা লৈগনি? অসিগুম্বা অপুনবা প্লানেৎ অমগীদমক ঐখোয় পুন্না হোৎনমিন্নবা য়াই।
অদোম্বু থাগৎচরি।
অদোম্বু য়াম্না থাগৎচরি
***
(Release ID: 1758256)
Visitor Counter : 85
Read this release in:
Punjabi
,
Urdu
,
Marathi
,
Bengali
,
Gujarati
,
Odia
,
Tamil
,
Telugu
,
Kannada
,
English
,
Hindi
,
Assamese
,
Malayalam


text:
শেনমিৎলোন্দা মন্ত্রীমন্দলগী মীফম (সি.সি.ই.এ.)
কত্তন সিজন(ওক্তোবরদগী সেপ্তেম্বর ফাওবা) ২০১৪-১৫দগী ২০২০-২১ ফাওবগী মতমদা লশিংগীদমক এম.এস.পি. ওপরেসনশিংগী মখাদা মাংখিবা অদু হঞ্জিনবিনবগীদমক শেনফম কাইথনবা মন্ত্রী-মন্দলনা অয়াবা পীখ্রে
কত্তন সিজনশিং ২০১৪-১৫দগী ২০২০-২১ ফাওবগী ওইনা কত্তন কোর্পোরেসন ওফ ইন্দিয়া (সি.সি.আই.)দা লুপা কোতি ১৭,৪০৮.৮৫গী প্রাইস সপোর্ত পীননবা মন্ত্রী-মন্দলনা অয়াবা পীখ্রে
Posted On:
10 NOV 2021 3:44PM by PIB Imphal
কত্তন সিজনশিংগীদমক ২০১৪-১৫দগী ২০২০-২১(৩০.০৯.২০২১ ফাওবা) কত্তন কোর্পোরেসন ওফ ইন্দিয়া(সি.সি.আই.)দা লুপা কোতি ১৭,৪০৮.৮৫গী কম্মিতেদ প্রাইস সপোর্ত পীননবা প্রধান মন্ত্রী শ্রী নরেন্দ্র মোদীনা থৌবুরেল ওইদুনা ইকোনোমিক এফিয়র্সকী মতাংদা ফংখিবা মন্ত্রী-মন্দলনা অয়াবা পীখ্রে৷
লশিং থারিবা লৌমীশিংগী ইন্তরেস্তশিং ঙাক শেনবগীদমক, লশিংগী মমলশিং অসিনা এম.এস.পি. মমলশিং তচ তৌখিবনা লশিংগী চহিশিং ২০১৪-১৫দগী ২০২০-২১ ফাওবদা প্রাইস সপোর্ত ওপরেসনশিং পাংথোকপনা হেন্না খুদোং চাই৷ মসি চৎনরকপা অসিনা লৈবাক অসিগী ইকোনোমিক এক্তিবিতীদা লশিং থারিবা লৌমীশিংগী ইনক্লুসিবনেস হেনগৎহল্লি৷ প্রাইস সপোর্ত ওপরেসনশিং অসিনা লশিংগী মমলশিং অসি স্তেবিলাইজ তৌবদা মতেং পাংলি অমদি লৌমীশিংগী অৱাবা হন্থহল্লি৷
লশিং অসি খ্বাইদগী মরু ওইবা কেস ক্রোপশিংগী মনুংদা অমনি অমদি মসিনা লশিং থারিবা লৌমী লাখ ৫৮রোমগী পুন্সি মরেল অসি ফগৎহনবদা অচৌবা থৌদাং অমা লৌরি অমসুং মীওই লাখ ৪০০দগী ৫০০না কত্তন প্রোসেসিং অমদি ত্রেদকুম্বা মরী লৈনবা থবক থৌরমশিংদা থবক তৌখি৷
কত্তন সিজন ২০২০-২১গী মতমদা, লশিং থারিবা লম অসি হেক্তর লাখ ১৩৩ ওইখি, মসিনা চাওরাক্না বেল লাখ ৩৬০রোমগী চাং পুথোক্তুনা মালেমদা লশিং পুথোকপগী অপুনবা চাং অদুগী ২৫%রোম ওই৷ সি.এ.সি.পি.গী রিকম্মেন্দেসনশিংদা বেজ তৌদুনা ভারত সরকারনা সীদ কত্তন(কপাস)গী এম.এস.পি. লেপ্পি৷
ভারত সরকারনা সি.সি.আই.বু সেন্ত্রেল নোদেল এজেন্সী ওইনা খল্লি অমদি লশিংগী মমলশিংনা এম.এস.পি. লেবেলদগী তারক্লবা মতম ফাওবদা ক্বান্তিতেতিব সিলিং অমতা তৌদনা লৌমীশিংদগী এফ.এ.ক্বু. গ্রেদ লশিংশিং এম.এস.পি.দা লৌশিন্নবা সি.সি.আই.দা খঙহনখি৷ এম.এস.পি. ওপরেসনশিং অসিনা মমলগী ফিভম শোক্লকপা মতম অমা হেক্তদা লশিং থারিবা লৌমীশিংনা লশিং য়োনবদা থেংনরিবা অৱাবা অদুদগী ঙাক শেল্লি৷
এম.এস.পি. ওপরেসনশিং অসি মহৌশানা মনিং-মখা তম্না মথৌ তৌজবনা লৈবাক অসিদা লৈরিবা লশিং থারিবা লৌশিংবু পুক্নিং থৌগৎলি, মসিনা মখোয়বু লশিং থাবদা হেন্না থৌনা পীবিদুনা স্পিনিং ইন্দস্ত্রীগী রো মেতরিএল অমা ওইরিবা ক্বালিতী লৈবা লশিংগীদমক ভারতনা অত্মনির্ভর ফংবা ঙমগনি৷ সি.সি.আই.না জিলা ১৪৩দা প্রোক্যোরমেন্ত সেন্তর ৪৭৪ হাংদোক্তুনা লশিং চাওনা থারিবা রাজ্য ১১ পুম্নমক্তা মহাক্কী ইনফ্রাস্ত্রকচর শেম-শাদুনা থম্মী৷
হৌখিবা কত্তন সিজন অনি(২০১৯-২০ অমসুং ২০২০-২১)গী মতমদা থোকখিবা মালেম শিনবা থুংনা শন্দোক্লিবা লাইনা-লাইচৎকী মতমদা, সি.সি.আই.না লৈবাক অসিদা পুথোকচবা লশিংগী শরুক ১/৩গী চাংদা লৌশিনখি, হায়বদি বেল লাখ ২০০রোমগী চাং অমসুং লৌমী লাখ ৪০রোমগী বেঙ্ক একাউন্তশিংদা দাইরেক্লী ওইনা লুপা কোতি ৫৫,০০০ হেনবগী শেনফম কাইথখি৷
হৌজিক হৌজিক চৎলিবা কত্তন সিজন(২০২১-২২) অসিগী ওইনা, সি.সি.আই.না এম.এস.পি. ওপরেসনশিংগী ওইথোকপা য়াবা আউতকম অমা হেক্তা ফংবা ঙম্নবগীদমক প্রোক্যোরমেন্ত সেন্তের ৪৫০ হেনবদা মেন পৱার দিপ্লোই তৌবা য়াওনা লশিং চাওনা থারিবা রাজ্য ১১ পুম্নমক্তা এরেঙ্গমেন্ত মতিক চানা মাংজৌননা শেমখ্রে৷
******
(Release ID: 1771313)
Visitor Counter : 56
Read this release in:
Marathi
,
Gujarati
,
Malayalam
,
Kannada
,
Assamese
,
Odia
,
English
,
Urdu
,
Hindi
,
Bengali
,
Punjabi
,
Tamil
,
Telugu


text:
হকশেল অমসুং য়াইফ-য়ুম্বাল মন্ত্রালয়
ভারতনা অমুক্তা ওইখিদ্রিবা মওংদা পন্দুম অমা য়ৌবা ঙমখ্রে, কোবিদতগী ফগৎখিবশিং পুন্না করোর ১ হেনখ্রে
ফগৎখিবা কেসশিংনা এক্তিব কেসশিংগী শরুক ৪৪ ওইরি
পুন্না ফগৎখিবা কেসশিংগী ৫১%দি রাজ্য মঙাদগীনি
Posted On:
07 JAN 2021 12:11PM by PIB Imphal
ভারতনা কোবিদকী মায়োক্তা লান্থেংনবদা শিংথানিংঙাই ওইবা পান্দুম অমা ঙসি লানখ্রে।
পুন্না ফগৎখিবশিং করোর ১ (১০,০১৬,৮৫৯) হেনখ্রে। ভারতকী ফগৎখিবশিং অসিনা মালেমদা খ্বাইদগী ৱাংবা ওইরি।
হৌখিবা পুং ২৪দা অনাবা মীওই ১৯,৫৮৭ ফগৎখি অমদি দিসচার্জ তৌখি। লৈবাক অসিগী ফগৎলকপগী চাং ৯৬.৩৬% য়ৌখ্রে/। এক্তিব কেসশিং অমসুং ফগৎখিবা কেসশিংগী মরক্তা লৈরিবা খেৎনবা লেপ্তনা হেনগৎলক্লি (৯৭,৮৮,৭৭৬)।
ফগৎখিবা কেসশিংনা এক্তিব কেসশিংগী মশিংগী শরুক ৪৪ ওইরি।
লৈবাক অসি অপুনবা পোজিতিব কেসশিং অসি ঙসি ২,২৮,০৮৩ ওইখি অমদি অপুনবা পোজিতিব কেসশিংগী ২.১৯% খক্তা ওইখি।
.
পুন্না ফগৎখিবা কেসশিংগী ৫১%দি রাজ্য মঙাদগী ওইখি মদুদি মহারাস্ত্র, কর্নাতকা, অন্ধ্র প্রদেশ, তামিল নাদু অমসুং কেরেলানি।
লৈবাক অসিগী ফগৎলকপগী চাং ৯৬.৩৬% ওইখি। লৈবাক অসিগী ওইরিবা মওং অদু মতুং ইন্নদুনা রাজ্য/য়ু.তি. পুম্নমক্কী ফগৎলকপগী চাং অসি ৯০%দগী হেনখি।
ভারতকী ফগৎলকপগী চাং অসি মালেমদা খ্বাইদগী ৱাংবা ওইরি। কেসলোদ য়াম্বা লৈবাকশিংনা ভারত্তগী ফগৎলপগী চাং তানা রিপোর্ত তৌরক্লি।
তেস্তিং ইনফ্রাস্ত্রকচর হেনগৎলকপগা লোইননা ভারতকী পোজিতিব ওইবগী চাং অসি হন্থরক্লে। নুংতিগী পোজিতিব ওইবগী চাং অসি ৩%গী মখাদা লৈখি।
রাজ্য/য়ু.তি, ১৭কী চয়োলগী ওইনা পোজিতিব ওইবগী চাং অসি লৈবাক্কী লৈরিবা চাংচৎতগী হেনখি।
নৌনা ফগৎলখিবা কেসশিংগী ৭৯.০৮%দি রাজ্য/য়ু.তি, ১০দগী ওইবা উবা ফংখি।
কেরেলানা নোংমদা ৫,১১০ ফগৎলক্তুনা মখা তানা মাংজিল থারি মতুংদা নৌনা ফগৎলকখিবা ২,৫৭০গা লোইননা মহারাস্ত্র লৈখি।
নৌনা কনফর্ম তৌখিবা কেসশিংগী ৮৩.৮৮%দি রাজ্য/য়ু.তি. ১০দগী ওইখি।
হৌখিবা পুং ২৪দা কেরেলানা কেস ৬,৩৯৪ রিপোর্ত তৌখি। মহারাস্ত্রনা অনৌবা কেস ৪,৩৮২ রেকোর্দ তৌখি অমরোমদা ঙরাং ছত্তিসগরদা অনৌবা কেস ১,০৫০ রেজিস্তর তৌখি।
হৌখিবা পুং ২৪দা কেস ২২২ শীখিবগী রিপোর্ত তৌরকখি। মসিগী মনুংদা ৬৭.৫৭%দি রাজ্য/য়ু.তি, তরুক্তগী ওইবা ওইখি।
মহারাস্ত্রনা নোংমা খক্তদা শীখিবগী মশিং খ্বাইদগী য়াম্না রিপোর্ত তৌখি (শীখিবা ৬৬)। কেরেলাদা ২৫ শীখি অমরোমদা ৱেস্ত বেঙ্গলদা ২২ নৌনা শীখি।
*****
(Release ID: 1686747)
Visitor Counter : 108
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
কেমিকেল্স অমসুং ফর্তিলাইজর মন্ত্রালয়
শেনবা চহি অসিদা জন ঔশধি কেন্দ্রশিংনা রেকোর্দ ওইনা লুপা করোর ৪৮৪ য়োনখ্রে
Posted On:
14 JAN 2021 3:27PM by PIB Imphal
শেনবা চহি ২০২০-২০২১দা (জনুৱারী ১২, ২০২১ ফাওবদা) লৈবাক অসিগী জিলা পুম্নমক্তা লৈবা ক্বালিতী জেনরিক মেদিসিনশিং য়োল্লিবা প্রধান মন্ত্রী ভারতিয়া জন ঔশধি কেন্দ্র ৭০৬৪দা লুপা করোর ৪৮৪ য়োনবগী রেকোর্দ থমখ্রে। মশিং অসি হৌখিবা শেনবা চহিগী মশিংদগী ৬০% হেনবনা লৈবাক অসিগী প্রজাশিংদা চাউরাক্না লুপা করোর ৩০০০ তুংশিনবা ঙমহনখ্রে। মসি ঙসি কর্নাতকাদা কেমিকেল্স এন্দ ফর্তিলাইজর্সকী কেন্দ্রগী মন্ত্রী শ্রী সদানন্দা গৌদানা লাউথোকখিবনি।
শেনবা চহি ২০২০-২০২১দা জন ঔশধি কেন্দ্রশিংগীদমক্তা ভারত সরকাতনা থাদখিবা শেন্থং অসি লুপা করোর ৩৫.৫১ ওইখি অমরোমদা প্রজাশিংনা তুংশিনবা ঙমখিবনা লুপা করোর ২৬০০ ওইখি। অসুম্না সরকারনা লুপা অমা চাদিং তৌবা খুদিংগী প্রজাশিংদা লুপা ৭৪ তুংশিবা ঙমহনখি হায়না স্রী গৌদানা ফোঙদোকখ্রে।
মখা তানা লৈবাক অসি শিনবা থুংনা নুপীশিংবু থৌগৎনবা মাংদা চংশিনবা ওইনা ঙসি ফাওবদা জন ঔশধি “সুবিধা” সেনিতরী পেদ অমদা লুপা ১ পীদুনা করোর ১০গী মথক্তা য়োনখ্রে হায়না মন্ত্রীনা লাউথোকখ্রে। দিসেম্বর ২০২০দা লুপা করোর ৩.৬কী জন ঔশধি “সুবিধা” সেনিতরী পেদকী পর্চেস ওর্দর লাকখ্রে। জন ঔশধি “সুবিধা” সেনিতরী পেদ করোর ৩০গী তেন্দরসু লেপখ্রে।
কর্নাতকাগী মরমদা অখন্ননা ৱা ঙাংলদুনা শ্রী গৌদানা হাব হৌজিক কর্নাতকাদা প্রধান মন্ত্রী ভারতিয়া জন ঔশধি কেন্দ্র ৭৮৮না প্রজাশিংদা অহোংবা, ক্বালিতী ফবা জেনরিক মেদিসিনশং ফংহনদুনা শেবা তৌরি। কর্নাতকানা রাজ্য অসিদা মার্চ ২০২১ ফাওবদা পুন্না পি.এম.বি.জে.কে. ৮০০ হাংদোক্নবগী পান্দম পাংনবা হোৎনরি। হেল্থকিয়র সেক্তরদা তোপ-তোপ্পা ফীদমনিংঙাই ওইবা থৌওং অমা ওইহন্নবা মখল কয়াগী হিদাক-লাংথকশিংগা লোইননা কর্নাতকাগী পি.এম.বি.জে.পি.না মার্চ ২০২১ ফাওবদা লুপা করোর ১২৫ য়োন্নবা পান্দম থম্লি।
*****
(Release ID: 1688537)
Visitor Counter : 108
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Tamil
,
Telugu
,
Kannada
,
Malayalam


text:
প্রধানমন্ত্রীগী লোইশঙ
প্রধান মন্ত্রীনা ফেব্রুৱারী ১৬তা তেরিগী ৱর্ল্দ সস্তেনেবল দিভেলপমেন্ত সম্মিৎ হৌদোকপগী থৌরমদা ৱাহৌদোক্কী ৱা ঙাংগনি
Posted On:
15 FEB 2022 11:32AM by PIB Imphal
প্রধান মন্ত্রী, শ্রী নরেন্দ্র মোদীনা ফেব্রুৱারী ১৬কী নুমিদাংগী চাউরাকপা পুং ৬ তাবা মতমদা দি ইনর্জী অমসুং রিসোর্সেস ইন্সতিত্যুৎ (তেরি)গী ৱর্ল্দ সস্তেনেবল দিভেলপমেন্ত সম্মিৎ হৌদোকপগী থৌরমদা ৱাহৌদোক্কী ৱা ঙাংগনি।
ৱর্ল্দ সস্তেনেবল দিভেলপমেন্ত সম্মিৎ হায়বসি তেরিগী চহি খুদিংগী পাংথোকপা ফ্লেগশিপ থৌরম অমনি। হন্দক্কী সম্মিৎকী থীম অসিনা ‘নিংহন্নবা লৈতবা গ্রহ অমগী মাইকৈদাঃ তুং কোইনা চৎপা অমসুং কান্নবা পীবা তুংগী মতম অমা শোইদনা ওইহনবা’ হায়বসিনি। সম্মিৎ অসিনা অইং-অশা হোংবা, পোত্থোক পুথোকপগী থৌওংনা তুং কোইনা চৎপা, ইনর্জী ত্রাঞ্জিসন, গ্লোবেল কম্মন্স অমসুং রিসোর্স সেক্যুরিতী য়াওনা তোঙান-তোঙানবা পাক শল্লবা হীরম কয়াগী মতাংদা খন্ন-নৈনগনি।
ফেব্রুৱারী ১৬তগী হৌগদবা নুমিৎ হুম্নি চুপ্না পাংথোক্কদবা সম্মিৎ অসিদা দোমিনিকান রিপব্লিক্কী রাস্ত্রপতি, শ্রী লুইস অবিনাদের, কোওপরেতিব রিপব্লিক ওফ গুয়ানাগী রাস্ত্রপতি, দাঃ মোহম্মদ ইর্ফান অলি, য়ুনাইতেদ নেসন্সকী দেপ্যুতী সেক্রেতরী জেনেরেল, কুমারী অমিনা জে. মোহম্মদ, তোঙানবা ইন্তরগবর্নমেন্তেল লুপশিংগী মকোক থোংবা, লৈবাক দজন অমা হেনবগী মন্ত্রী/ইনভোই অমসুং লৈবাক ১২০গী মীহুৎশিংনা শরুক য়াগনি।
*****
(Release ID: 1798592)
Visitor Counter : 68
Read this release in:
Malayalam
,
Assamese
,
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada


text:
প্রধান মন্ত্রী, শ্রী নরেন্দ্র মোদীনা ঙসি অহমেদবাদতা রাস্ত্রিয় রকশা য়ুনিভর্সিতীগী বিলদিংবু লৈবাক মীয়ামদা খুৎশিন্নখ্রে অমসুং মসিগী অহানবা কনভোকেসনগী ৱারোল থমখ্রে। হোম এফিয়র্স অমসুং কোওপরেসনগী কেন্দ্র মন্ত্রী, শ্রী অমিৎ শাহ, গুজরাতকী রাজ্যপাল অচার্য় দেবরাত অমসুং গুজরাতকী মুখ্য মন্ত্রী, শ্রী ভুপেন্দ্রভাই পতেলনা থৌরম অসিদা অতোপ্পা মীথুংলেনশিংগা লোয়ননা শরুক য়াখি।
খ্বাইদগী অহানবা ওইনা, প্রধান মন্ত্রীনা মহাত্মা গান্ধী অমসুং দান্দী মার্চতা শরুক য়াখিবশিংগী মফমদা ইকায় খুম্নবা উৎখি। ঙসিগী নুমিৎ অসিদা চাউরবা খোঙচৎ অসি হৌদোকখিবনি। “ব্রিতিশকী অরানবা ৱায়েলগী মাইয়োক্তা গান্ধিজীগী লুচিং মখাদা হৌখিবা ইহৌনা ব্রিতিশ সরকারগী মফমদা ভারতকী অপুনবগী মপাঙ্গল মশক খঙহনখি”, হায়না প্রধান মন্ত্রীনা পাউদমখি।
লোইলম লৈঙাক্কী মতমদা লৈবাক ঙাক-শেনবগী ৱাখল্লোন্না মীয়াম মরক্তা অকীবা ফাওহন্দুনা লোইলম মপুগীদমক্তা তংদু লৈতানা লৈহনবা হায়বা মমাংগী মতমদা চত্থরম্বা থৌওংদা য়ুম্ফম ওইরম্মি হায়না প্রধান মন্ত্রীনা ফোংদোকখি। মসিগা মান্নবা ওইনা, সেক্যুরিতী ফোর্সশিংনা মখোয়গী পথাপশিং শেম-শাবগী অহেনবা মতম কয়া ফংলম্বা থাইনগী মতমগা হৌজিক্কা য়াম্না খেন্নরে। হৌজিক্কী মতমদদি, তেক্নোলোজী অমদি ত্রান্সপোর্তেসনগা লোয়ননা কম্ম্যুনিকেসন্না মশক থোক্না ফগৎলকপনা হান্নগুম্না ওইদ্রে। ঙসিগী মতমগী থৌশিল থৌরাংদা গনতন্ত্রিক ওইবা মতাং কয়াদা থবক ওইনা পাংথোকপগী তঙাই ফদবা ৱা শন্দাইনবা অমসুং অতোপ্পা সোফ স্কিল কয়া অমগী মথৌ তারি হায়নসু মহাক্না ফোংদোকখি।
পুলিস অমসুং সেক্যুরিতীগী মীওইশিংগী শক্তমদা অহোংবা পুরকপগী তঙাই ফদবা লৈবদা প্রধান মন্ত্রীনা মিৎয়েং চঙখি। হৌজিক মতমগী চৎনবী অসিদা পুলিসকী শক্তম অমা লৈরিবা অসিনসু হীরম অসিগী মতাংদা কান্নবা ওইদ্রি। মহাক্না লাইচৎ মনুংদা পুলিসনা পাংথোকখিবা মীওই খুন্নাইগী তেংবাং কয়াবু অমুক হন্না নীংশিংখি। “নীংতম্বা ফংলবা তুংদা, লৈবাক্কী সেক্যুরিতীগী পথাপ্তা শেমদোকপগী থৌওংগী মথৌ তাখি। য়ুনিফোর্ম শেৎপা মীওইশিংদগী ঐখোয়না চেকশিন্না লৈগদবনি হায়বা ৱাখল্লোন অমা লৈরকখি। অদুবু, ঙসিদি, ফিভম অসিদা অহোংবা লাক্লে। য়ুনিফোর্ম শেৎপা মীওইশিং উবদা, মতেং ফংলগনি হায়বগী থাজবা হৌজিক্তি পোক্লে”, হায়না মহাক্না ফোংদোকখি।
পুলিসনা থেংনরিবা থবক্না পোকহনবা অৱাবা ৱাখল্লোনগা মাইয়োক্নবদা জোইন্ত ফেমিলীশিংনা মখোয়গা ৱারী ৱাতাই শাদুনা শৌগৎপগী মথৌ তাবশিংদা প্রধান মন্ত্রীনা মিৎয়েং চঙখি। ফোর্সশিংনা য়োগ তৌবা য়াওনা অখঙ-অহৈশিংনা অসিগুম্বা ফিভম অসিগা মাইয়োক্ননবা অমসুং পোত্থানবা হোৎনবদা তেংবাংবগী মথৌ তারিবা অসিদসু মিৎয়েং চঙখি। “ৱাখল ৱাহন্দবা ত্রেনিংগী থৌওং হায়বসি লৈবাক্কী ঙাক-শেলগী পথাপশিং মপাঙ্গল কনখৎহন্নবগীদমক্তা হৌজিক্কী মতমগী খ্বাইদগী লুবা তঙাই ফদবনি”, হায়না মহাক্না মখা তাখি।
সেক্যুরিতী অমসুং পুলিসকী তসেংবা মথৌ পাংথোকপদা তেক্নোলোজীগী মরু ওইবা লৈরিবা অসিগী মতাংদা মহাক্না অখন্ননা পনখি। অরানবা তৌবশিংনা করিগুম্বা তেক্নোলোজী শিজিন্নরবদি, মখোয়বু ফাবদসু তেক্নোলোজী শিজিন্নবা য়াই। তেক্নোলোজীদা অসিগুম্নবা মিৎয়েং চঙবগী থৌওংনা দিব্যাং মীওইশিংনসু হীরম অসিদা তেংবাংবা ঙমগনি হায়না মহাক্না ফোংদোকখি।
গান্ধীনগরগী মফমদা হৌজিক নেস্নেল লো য়ুনিভর্সিতী, রকশা য়ুনিভর্সিতী অমসুং ফোরেন্সিক সাইন্স য়ুনিভর্সিতী লৈরে হায়না মহাক্না ফোংদোকখি। অসিগুম্বা মরী লৈনবা হীরমশিং অসিদা এজুকেসনগী মপুং ওইবা পথাপ অমা শেমগৎনবগীদমক্তা কম্পোজিয়ম কয়া চাং নাইনা পাংথোকপগী খুত্থাংদা ইন্সতিত্যুসনশিং অসিগী মরক্তা তেংবাংনবগী মরী অমা শেমগৎপগী তঙাই ফদবা লৈবসিদা মহাক্না মিৎয়েং চঙখি। মহাক্না অসুম্না ফোংদোকখি, “মসিবু পুলিস য়ুনিভর্সিতী অমনি হায়না লান্না খনগনু। মসিদি লৈবাক্কী ঙাক-শেলগী পথাপ্পু মপুং ওইনা য়েংশিনবা রকশা য়ুনিভর্সিতী অমনি”। লোব অমসুং ক্রাউদ সাইকোলোজী, ৱাতাই শন্দাইনবা, ন্যুত্রিসন অমসুং তেক্নোলোজীখুম্বা হীরমশিংগী মরু ওইবশিংবু মহাক্না অমুক্কা হন্না নীংশিংহনখি।
মীওইবা খুন্নাই অমা ওইবগী ভেল্যুবু মখোয়গী য়ুনিফোর্মগী মনুং চনবা শরুক অমা ওইনা মতম পুম্বদা থম্নবা মহাক্না মহৈরোইশিংগী মফমদা হায়খিবগা লোয়ননা মখোয়না হোৎনবা খুদিংদা সেবা তৌনিংবগী ইথিলগী কৌদৌনুংদা অৱাৎপা লৈহন্দনবসু খঙহনখি। সেক্যুরিতীগী হীরমদা নুপীমচাশিংগী মশিং হেনগৎলকপা উবসিদা মহাক্না নুংঙাইবা ফাওবগী ৱারোলসু পাউদমখি। “ঐখোয়না দিফেন্স সেক্তরদা নুপীশিংনা শরুক য়াবগী চাং হেনগৎলকপগী মতৌ উরি। সাইন্স, শিকশা নত্ত্রগা সুরক্সা ওইরো, নুপীশিংনা হীরমশিং অসিদা লুচিংলি”, হায়না মহাক্না পাউদমখি।
ইন্সতিত্যুসন অমগী পান্দম্বু তুংলমচৎকীদমক্তা পুখৎপগী অসিগুম্বা ইন্সতিত্যুসনগী খ্বাইদগী অহানবা বেৎচতা লৈরিবা থৌদাংবু প্রধান মন্ত্রীনা মরু ওইনা পনখি। মহাক্না গুজরাতকী ফার্মাসীগী অরিবা কোলেজশিংনা রাজ্য অসিবু ফার্মাস্যুতিকেলগী হীরমদা খ্বাইদগী মকোক থোংবা ওইহনবদা তেংবাংখিবগী ৱাফম কয়া পনখি। মান্নবা ওইনা, আই.আই.এম. অহমেদবাদনা লৈবাক অসিদা এম.বি.এ.গী মহৈ তম্বগী পাক-চাউরবা পথাপ শেমগৎপদা লুচিংখিবনি।
রাস্ত্রিয় রকশা য়ুনিভর্সিতী (আর.আর.য়ু.) অসি পোলিসিং, ক্রিমিনেল জস্তিস অমসুং করেকস্নেল এদ্মিনিস্ত্রেসনগী তোঙানবা মশাশিংদা মগুন লৈবা অমসুং ত্রেন তৌরবা মেনপাৱরগী মশিং য়াম্না মথৌ তারিবা অসিবু য়েংদুনা লিংখৎখিবনি। গুজরাত সরকারনা ইং ২০১০দা লিংখৎখিবা রকশা শক্তি য়ুনিচর্সিতীবু অপগ্রেদ তৌদুনা রাস্ত্রিয় রকশা য়ুনিভর্সিতী হায়না মিংথোনবা নেস্নেল পুলিস য়ুনিভর্সিতীবু সরকারনা লিংখৎখি। লৈবাক্কীদমক্তা মরু ওইবা ইন্সতিত্যুসন অমা ওইরিবা য়ুনিভর্সিতী অসিনা ওক্তোবর ১, ২০২০দগী মথৌ পাংথোকপা হৌখি। য়ুনিভর্সিতী অসিনা ইন্দস্ত্রীশিংদগী লৌশিং অমসুং রিসোর্স শিজিন্নদুনা প্রাইভেৎ সেক্তরশিংগগী মরক্তা তেংবাংনবগী মরী শাগৎকনি অমসুং পুলিস অমসুং সেক্যুরিতীগা মরী লৈনবা হীরম কয়াদা সেন্তর ওফ এক্সেলেন্স কয়া অমসু শেমগৎকনি।
আর.আর.য়ু.না পুলিস সাইন্স অমসুং মেনেজমেন্ত, ক্রিমিনেল লো অমসুং জস্তিস, সাইবর সাইকোলোজী, ইনফোর্মেসন তেক্নোলোজী, আর্তিফিসিএল ইন্তেল্লিজেন্স অমসুং সাইবর সেক্যুরিতী, ক্রাইম ইনভেস্তিগেসন, স্ত্রেতজিক লেংগ্বেজ, ইন্তর্নেল দিফেন্স অমসুং স্ত্রেতজী, ফিজিকেল এজুকেসন অমসুং স্পোর্ত, কোস্তেল অমসুং মেরিতাইম সেক্যুরিতীগুম্বা পুলিসিং অমসুং ইন্তর্নেল সেক্যুরিতীগী তোঙানবা হীরমশিংদা দিপ্লোমাদগী হৌদুনা দোক্তোরেৎ ফাওবগী থাক্কী একাদমিক প্রোগ্রাম কয়া পীরি। হৌজিক্কী ওইনা, রাজ্য ১৮দগী মহৈরোই ৮২২না হায়রিবা প্রোগ্রামশিংদা অসিদা মিং চন্দুনা মহৈ তম্লি।
आज के ही दिन नमक सत्याग्रह के लिए इसी धरती से दांडी यात्रा की शुरुआत हुई थी।— PMO India (@PMOIndia) March 12, 2022
अंग्रेजों के अन्याय के खिलाफ गांधी जी के नेतृत्व में जो आंदोलन चला, उसने अंग्रेजी हुकूमत को हम भारतीयों के सामूहिक सामर्थ्य का एहसास करा दिया था: PM @narendramodi
Post independence, there was a need of reforms in the country's security apparatus.— PMO India (@PMOIndia) March 12, 2022
A perception was developed that we have to be careful of the uniformed personnel.
But it has transformed now. When people see uniformed personnel now, they get the assurance of help: PM
Stress-free training activities is need of the hour for strengthening the country's security apparatus: PM @narendramodi— PMO India (@PMOIndia) March 12, 2022
We are seeing greater participation women in defence sector. Be it Science, Shiksha or Suraksha, women are leading from the front: PM @narendramodi— PMO India (@PMOIndia) March 12, 2022


text:
নীতি আয়োগ
নেস্নেল মল্তিদাইমেন্সনেল পোবর্তী ইন্দেক্সতা এক্সপ্লেনর নোত
নেস্নেল মল্তিদাইমেন্সনেল পোবর্তী ইন্দেক্স: এন.এফ.ঐচ.এস.-৪(২০১৫-১৬)তা বেজ তৌবা বেজলাইন রিপোর্ত
Posted On:
27 NOV 2021 9:20AM by PIB Imphal
১. কেবিনেৎ সেক্রেতরীগী গ্লোবেল ইন্দাইসেস ফোর রিফোর্মস অমসুং গ্রোথ(জি.আই.আর.জি.) ইনিসিয়েতিবকী মখাদা, লৈবাক্কী অসিগী পর্ফোমেন্স অসি হ্যুমেন দিবেলপমেন্ত ইন্দেক্স(ঐচ.দি.আই.), গ্লোবেল হঙ্গর ইন্দেক্স(জি.ঐচ.আই.) গ্লোবেল কম্পিতিতিবনেস ইন্দেক্স(জি.সি.আই.), হ্যুমেন দিবেলপমেন্ত ইন্দেক্স(ঐচ.দি.আই.), গ্লোবেল ইন্নোবেসন ইন্দেক্স(জি.আই.আই.) য়াওনা গ্লোবেল ইন্দাইসেস ২৯দা য়েংশিল্লি৷ এক্সর্সাইস অসিনা মরু ওইবা সোসিএল, ইকোনোমিক অমসুং অতোপ্পা ইন্তরনেস্নেল্লী রিকোগনাইস ইন্দাইসেসকী মোনিতরিং মেকানিজম শিজিন্ননবা, আউতকমশিং ইমপ্রুব তৌনবা রিফোর্মশিং পুরক্নবগীদমক ইন্দাইসশিং অসিবু তুলশিং ওইনা শিজিন্নবা য়ানবা অমদি হায়রিবা ইন্দাইসশিং অসিদা ভারতকী পর্ফোমেন্স অদু মমি তাহন্নবা পান্দম থম্লি৷ ইনিসিয়েতিব অসিগী মখাদা, নিতি আয়োগ অসি মল্তিদাইমেন্সনেল পোবর্তী ইন্দেক্স(এম.পি.আই.)গী ওইনা নোদেল মন্ত্রালয়নি৷ গ্লোবেল এম.পি.আই. ২০২১গী মতুং ইন্না, ভারতকী রেঙ্ক অসি লৈবাক ১০৯গী মনুংদা ৬৬ শুবনি৷ নেস্নেল এম.পি.আই. প্রোজেক্ত অসিনা গ্লোবেল এম.পি.আই. দিকন্সত্রক তৌনবা অমদি গ্রোবেল এম.পি.আই. রেঙ্কিংশিংদা ভারতকী মফম অসি ফগৎনবগী হেন্না চাওবা পান্দমগা লোইননা কমপ্লিহেন্সিব ওইবা এক্সন প্লানশিং শেম্নবা হৌজিক ফাওবা কস্তমাইস তৌদনা লৈরিবা অসি তৌনবা পান্দম থম্লি৷ এম.পি.আই.গী নোদেল মন্ত্রালয় ওইনা, ইন্দেক্সকী পব্লিসিং এজেন্তশিংগা লোইননা এনগেজ তৌনবগীদমক; পর্ফোমেন্সকী মতুং ইন্না রাজ্যশিং অমসুং য়ুনিয়ন তেরিতোরীশিং রেঙ্কিং পীনবা হোৎনবদা থৌদাং লৌরি অমদি নেস্নেল এম.পি.আই. ইন্দিকেতর খুদিংমক্তা মেপ তৌখ্রবা লাইন মন্ত্রী তরানিথোইগা তাথোক-তাশিন তৌনবা ইন্তর-মিনিস্তিরিএল এম.পি.আই. কোওর্দিনেসন কম্মিতী (এম.পি.আই.সি.সি.) অমসু শেমখ্রে৷
২. নেস্নেল মল্তিদাইমেন্,নেল পোবর্তী ইন্দেক্স: এন.এফ.ঐচ.এস.-৪(২০১৫-১৬)তা বেজ তৌবা বেজলাইন রিপোর্ত লাইন মন্ত্রালয় ১২গা তান্নবগা লোইননা অমদি রাজ্য সরকারশিং অমসুং ইন্দেক্স পব্লিসিং এজেন্সীশিং-ওক্সফোর্দ য়ুনিভর্সিতীগী ওক্সফোর্দ পোবর্তী অমসুং হ্যুমেন দিবেলপমেন্ত ইন্সিয়েতিব (ও.পি.ঐচ.আই.) অমদি য়ুনাইতেদ নেসন্স দিবেলপমেন্ত প্রোগ্রাম(য়ু.এন.দি.পি.)গা পার্তনরশিপ শেমদুনা নিতি আয়োগনা শেমগৎখ্রে৷
৩. নেস্নেল মল্তিদাইমেন্সনেল পোবর্তী ইন্দেক্স: নেস্নেল ফেমিলী হেল্থ সর্ভে ৪ বেজ তৌরিবা বেজলাইন রিপোর্ত ২০১৫-১৬তা পাংথোকখি৷ ভারত সরকারগী হকশেল অমসুং য়াইফ-য়ুম্বাল মন্ত্রালয়গী মখাদা ইন্তরনেস্নেল ইন্সতিত্যুত ফোর পোপুলেসন সাইন্সেস(আই.আই.পি.এস.)না এন.এফ.ঐচ.এস. পাংথোক্লি৷
৪. নেস্নেল মল্তিদাইমেন্সনেল পোবর্তী ইন্দেক্স: এন.এফ.ঐচ.এস.-৪(২০১৫-১৬)দা বেজ তৌবা বেজলাইন রিপোর্তনা “দাইমেন্সন পুম্নমক্তা লাইরদুনা হিংলিবা চহি কাংলুপ পুম্নমক্কী নপাশিং, নুপীশিং অমসুং অঙাংশিংগী প্রোপোর্সন য়ামদ্রবদা তংখায় অমা” হন্থনবা পান্দম থম্লিবা সস্তেবনেবল দিবেলপমেন্ত গোলশিং(এস.দি.জি.শিং)গী ১.২দা ফংলিবা প্রোগ্রেস অদু ওনবদা কন্ত্রিব্যুতর অমা ওইরি৷ হেল্থ, এজুকেসন অমসুং স্তেন্দর্দ ওফ লিবিংগী দাইমেন্সন অহুমদা, ন্যুত্রিসন, চাইল্দ অমসুং এদোলেসেন্ত মোর্তালিতী, মেতর্নেল কেয়র, স্কুল তম্বগী চহি, স্কুল এতেন্দেন্স, কুক্কিং ফ্যুল, সেনিতেসন, দ্রিংকিং ৱাতর, ইলেক্ত্রিসিতী, হাউসিং বেঙ্ক একাউন্তশিং অমসুং এসেতশিংদা লৈরিবা ইন্দিকেতরশিং য়াওরি৷
৫. হাউজিং, দ্রিঙ্কিং ৱাতর, সেনিতেসন, ইলেক্ত্রিসিতী, কুক্কিং ফ্যুল, ফাইনান্সিয়েল ইনক্লুজন অমদি স্কুল এতেন্দেন্স, ন্যুত্রিসন, মমা অমসুং মচাগী হকশেলগী ফিভম ফগৎনবা অতোপ্পা মরু ওইবা ইফর্তশিংগী লৈরিবা ফ্লেগশিপ স্কিমশিং অসি মপুং ফানা চৎনদ্রিঙৈ মাংওইননা এন.এফ.ঐচ.এস. ৪(দাতা পেরিয়র্দ: ২০১৫-১৬) পাংথোকখ্রে৷ মরম অদুনা বেজলাইনদা লৈরিবা ফিভম(লৈবাক অসিগী ওইনা মরু ওইবা স্কিমশিং পাক-শন্না চৎনদ্রিঙৈ মমাং) অসি ওন্নবগীদমক মসিনা য়াম্না কান্নবা সোর্স অমা ওইরগনি৷ প্রধান মন্ত্রী অৱাস য়োজনা(পি.এম.এ.ৱাই.), জল জীবন মিসন (জে.জে.এম.), স্বছ ভারত মিসন(এসবি.এম.), প্রধান মন্চ্রী সহাজ বিজলি হর ঘর য়োজনা(সৌভাগ্য), প্রধান মন্ত্রী উজ্জৱলা য়োজনা(পি.এম.য়ু.ৱাই.), প্রধান মন্ত্রী জন ধন য়োজনা( পি.এম.জে.দি.ৱাই.), পোশান অভিয়ন অমসুং সমগ্রা শিক্সা অসি স্কিমশিং অমসুং প্রোগ্রামশিং অদুগী মনুংদা খরনি৷
৬. এন.এফ.ঐচ.এস.কীদমক য়ুনিত লেবেলদা খোমজিনখিবা হাউসহোল্দ মাইক্রোদাতা অদু নেস্নেল এম.পি.আই.গী কম্প্যুতেসনগী বেসিস ওইরি৷ ২০১৫-১৬তা খোমজিনখিবা মসিগী য়ুনিত লেবেল মাইক্রো দাতা অসি বেজলাইন মল্তিদাইমেন্সনেল পোবর্তীগী আইদিয়া অমা ফংনবা হৌজিক হৌজিক্কী ওইরিবা এম.পি.আই. রিপোর্ততা শিনজিন্নখ্রে৷ বেজলাইন অসিগা মরী লৈননা লৈবাক অদুগী প্রোগ্রেস অদু ২০১৯-২০দা খোমজিনখিবা এন.এফ.ঐচ.এস.-৫ দাতা অসি শিজিন্নদুনা ওল্লগনি৷ রাজ্যশিং অমসুং য়ুনিয়ন তেরিতোরী পুম্নমক্কী এন.এফ.ঐচ.এস. ৫ ২০১৯-২০ সম্মরী ফেক্ত শীতশিং অদু ২০২১গী নবেম্বর ২৪দা আই.আই.পি.এস. অমসুং এম.ও.ঐচ.এফ.দবল্যু.না রিলিজ তৌখি৷ হায়রিবা অসিমক্কী য়ুনিৎ লেবেল মাইক্রো দাতা অসি মথংগী চহিদা আই.আই.পি.এস. অমসুং এম.ও.ঐচ.এফ.দবল্যু.না রিলিজ তৌখরকপা মতমদা দাতা পেরিয়র্দ ২০১৯-২০গী এন.এফ.ঐচ.এস. ৫দা বেজ তৌবা নেস্নেল এম.পি.আই. হোৎলগনি৷
৭. এন.এফ.ঐচ.এস. ৫ (২০১৯-২০)গী সম্মরী দাতা ফেক্তশীতশিংদগী ফংলিবা প্রিলিমিনরী ওবজর্বেসনশিং অসি পুক্নিং থৌগৎনিংঙাই ওই৷ অৱাৎপনা থল্লিবা অসি হন্থনবা অশেংবা কুক্কিং ফ্যুল, সেনিতেসন অমসুং ইলেক্ত্রিসিতী ফংহনবদা ইমপ্রুবমেন্ত লাক্নবা মখোয়না হায়খি৷ অসিগীসু মথক্তা, রাজ্য ২২ অমসুং য়ু.তি.শিংগীদমক রিলিজ তৌখিবা স্তেত রিপোর্তশিং অসিনা স্কুল কাবগী চাং, থক্নবা ইশিং, বেঙ্ক একাউন্তশিং অমসুং হাউজিংদা শোৎথদুনা লৈরিবা অসি হন্থনবা হায়খি৷ ইমপ্রুবমেন্তশিং অসিনা এন.এফ.ঐচ.এস. ৫ (২০১৯-২০) হাউসহোল্দ মাইক্রো দাতাদা বেজ তৌদুনা লাক্কদৌরিবা ইন্দেক্সতা মল্তিদাইমেন্সেনেল পোবর্তীগী চাং অসি চাওনা হন্থহন্নবগী ওভরওল দাইরেক্সন অমা তাক্লি৷
৮. নেস্নেল এম.পি.আই.গী মখাদা লৈরিবা ইন্দিকেতরশিংগী রিপোর্তশিং অমদি এন.এফ.ঐচ.এস. ৫ (২০১৯-২০) ফেক্তশীতশিংদা এন.এফ.ঐচ.এস. ৪(২০১৫-১৬) মমি তাখিবদগী ফোকস্ত প্রোগ্রামেতিক ইন্তরবেন্সনশিং অমসুং ফ্লেগশিপ স্কিমশিংগী খুৎথাংদা সবস্তেন্তিব গেনশিং ফংখি৷ বেজলাইন নেস্নেল এম.পি.আই. রিপোর্ত ফংনবা তানরিবা প্রোগ্রেস রিপোর্ত অদুনা ২০১৫-১৬(এন.এফ.ঐচ.এস. ৪) অমসুং ২০১৯-২০(এন.এফ.ঐচ.এস. ৫)গী মরক্তা মল্তিদাইমেন্সনেল পোবর্তী হন্থরক্লিবা অদু কেপচর তৌরগনি৷ এন.এফ.ঐচ.এস. ৫গী য়ুনিত লেবেল মাইক্রো দাতা ফংলবা মতুংদা রিপোর্ত অসি রিলিজ তৌরগনি৷
নেস্নেস এম.পি.আই. (নেস্নেল ফেমিলী হেল্থ সর্ভে-৪, দাতা পেরিয়র্দ-২০১৫-১৬গী মতুং ইন্না): দাইমেন্সনশিং, ইন্দিকেতরশিং অমসুং ফাইন্দিংশিং
- হকশেল, এজুকেসন অমসুং লিবিং স্তেন্দর্দকী মেক্রো দাইমেন্সন অহুমদা য়ুংথোংশিংনা থেংনখিবা তোঙান তোঙানবা অৱাৎপশিং অদু ভারতকী নেস্নেল এম.পি.আই.না উৎলি৷ নেস্নেল এম.পি.আই., দাইমেন্সনশিং, ইন্দিকেতরশিং অমসুং ৱেতশিং মখাদা পীরি:
- রিপোর্ত অসিগী অখন্নবা ফিচর অমা ওইনা নেস্নেল হেদকাউন্ত রেসিও অমসুং ইন্তেন্সিতীগী ইস্তিমেতশিং অসি রাজ্যশিং অমসুং য়ুনিয়ন তেরিতোরীশিং খক্ত নত্তনা জিলা পুম্নমক্কী ওইনা ফংহনখ্রে৷ মসিনা রাজ্যশিং অমসুং য়ু.তি.শিংগী মরক্তা খক্তা নত্তনা রাজ্য অমগী জিলাশিংগী মরক্তসু কম্পেরেতিব অমসুং রিলেতিব পর্ফোমেন্স নৈনবা ঙমহল্লগনি৷
ফিগর ২: হেদকাউন্ত রেসিও (এম.পি.আই. পোর ওইরিবা মীওইগী %)
মখাদা রাজ্যশিং অসি মখোয় মখোয়গী এম.পি.আই. হেদকাউন্ত রেসিওগী এসেন্দিং ওর্দরদা উৎলি:
ফিগর ৩:
এন.এফ.ঐচ.এস. ৫দা লৈরিবা পোজিতিব ত্রেন্দশিং (দাতা পেরিয়র্দ-২০১৯-২০): এন.এফ.ঐচ.এস. ফেক্তশিং অমসুং রিপোর্তশিংগী প্রিলিমিনরী ওবজর্বেসনশিং
- আই.আই.পি.এস. অমসুং এম.ও.ঐচ.এফ.দবল্যু.না এন.এফ.ঐচ.এস. ৫(২০১৯-২০) হাউসহোল্দ লেবেল মাইক্রো দাতা রিলিজ তৌরবা মতুং খক্তদা ন্যুত্রিসন, চাইল্দ অমসুং এদোলেসেন্ত মোর্তালিতী, মেতর্নেল হেল্থ, স্কুল তম্বগী চহিশিং অমসুং এসেতশিংদা ইন্দিকেতরশিং হোৎপা য়াগনি৷ ইন্দিকেতর ১২ পুম্নমক্তা অমুক্তদা পীরিবা রাজ্য নত্রগা জিলা অমদা লৈরিবা সেম্পল হাউসহোল্দ খুদিংমক স্কোরিং তৌদুনা এম.পি.আই. স্কোর অসি হোৎলি৷ মরম অদুনা, মসিদা এন.এফ.ঐচ.এস.কী হাউসহোল্দ য়ুনিত লেবেল মাইক্রোদাতা দরকার ওই৷
- ২০২১গী নবেম্বর ২৪দা আই.আই.পি.এস. অমসুং এম.ও.ঐচ.এফ.দবল্যু.না রিলিজ তৌখিবা এন.এফ.ঐচ.এস. ৫ (২০১৯-২০) ফেক্তশীতশিংদা রাজ্য ৩৬ অমসুং য়ুনিয়ন তেরিতোরী পুম্নমক্কী ওইনা ইলেক্ত্রিসিতী, কুক্কিং ফ্যুল অমসুং সেনিতেসনগী প্রিলিমিনরী ইস্তিমেতশিং পীরি৷
- রাজ্য ২২ অমসুং য়ু.তি.শিং খক্তগী ওইনা এন.এফ.ঐচ.এস. ৫ (২০১৯-২০)গী স্তেত রিপোর্তশিংদা স্কুল এতেন্দেন্স, দ্রিঙ্কিং ৱাতর, হাউজিং অমসুং বেঙ্ক একাউন্তশিংগী প্রিলিমিনরী ইস্তিমেতশিং ফংলি৷
- মখাগী গ্রাফততা য়াওরিবা হঙ্গাম মপাল মচুগী বারশিং অসিনা ২০১৫-১৬(এন.এফ.ঐচ.এস. ৪)দা নেস্নেল এম.পি.আই.গী ইন্দিকেতর অমদা দিপ্রাইব তৌদুনা লৈহৌরিবা মীওই মশিংগী পর্সেন্তেজ অদু তাক্লি৷ ২০১৯-২০(এন.এফ.ঐচ.এস. ৫)দা ইন্দিকেতর অমদা দিপ্রাইব তৌদুনা লৈহৌরিবা মীওই মশিংগী পর্সেন্তেজ অদু অশংবা মচুগী বারশিং অসিনা তাক্লি৷
- দিপ্রাইবেসম =১০০ – অখন্নবা ইন্দিকেতর অমদা ফংলিবা এচিবমেন্ত৷ খুদম ওইনা: মৈ থানবা ইমুংশিংদা লৈরিবা মীওই মশিং অদু =৯৯% ওইরবদি, দিপ্রাইবেসন = ১%
- ইলেক্ত্রিসিতীদা দিপ্রাইবেসন লৈরিবা অসি হন্থহন্নবা হোৎনবদা এন.এফ.ঐচ.এস. ৫ (২০১৯-২০)দা লৈরিবা পোজিতিব ত্রেন্দশিং (এন.এফ.ঐচ.এস. ৪ ২০১৫-১৬না হঙ্গাম মপাল মচুদা পীরি অমসুং এন.এফ.ঐচ.এস. ৫না অশংবা মচুদা পীরি)
- ইমপ্রুব অমসুং এক্সক্লুসিব সেনিতেসনদা দিপ্রাইবেসন হন্থনবা এন.এফ.ঐচ.এস. ৫(২০১৯-২০)দা লৈরিবা পোজিতিব ত্রেন্দশিং (এন.এফ.ঐচ.এস. ৪ ২০১৫-১৬না হঙ্গাম মপাল মচুদা পীরি অমসুং এন.এফ.ঐচ.এস. ৫না অশংবা মচুদা পীরি )
- থোংবা-থাকপদা ক্লিন ফ্যুল শিজিন্নবদা দিপ্রাইবেসন লৈরিবা অসি হন্থনবা এন.এফ.ঐচ.এস. ৫(২০১৯-২০)দা লৈরিবা পোজিতিব ত্রেন্দশিং (এন.এফ.ঐচ.এস. ৪ ২০১৫-১৬না হঙ্গাম মপাল মচুদা পীরি অমসুং এন.এফ.ঐচ.এস. ৫না অশংবা মচুদা পীরি)
- থক্নবা ইশিংদা দিপ্রাইবেসন হন্থনবা এন.এফ.ঐচ.এস. ৫(২০১৯-২০)দা লৈরিবা পোজিতিব ত্রেন্দশিং (এন.এফ.ঐচ.এস. ৪ ২০১৫-১৬না হঙ্গাম মপাল মচুদা পীরি অমসুং এন.এফ.ঐচ.এস. ৫না অশংবা মচুদা পীরি)
- ইলিমেন্তরী স্কুল এতেন্দেন্সতা দিপ্রাইবেসন হন্থনবা এন.এফ.ঐচ.এস. ৫(২০১৯-২০)দা লৈরিবা পোজিতিব ত্রেন্দশিং (এন.এফ.ঐচ.এস. ৪ ২০১৫-১৬না হঙ্গাম মপাল মচুদা পীরি অমসুং এন.এফ.ঐচ.এস. ৫না অশংবা মচুদা পীরি)
- বেঙ্ক একাউন্তশিংদা দিপ্রাইবেসন লৈরিবা অসি হন্থনবা এন.এফ.ঐচ.এস. ৫(২০১৯-২০)দা লৈরিবা পোজিতিব ত্রেন্দশিং (এন.এফ.ঐচ.এস. ৪ ২০১৫-১৬না হঙ্গাম মপাল মচুদা পীরি অমসুং এন.এফ.ঐচ.এস. ৫না অশংবা মচুদা পীরি)
- হাউজিংদা দিপ্রাইবেসন লৈরিবা অসি হন্থনবা এন.এফ.ঐচ.এস. ৫(২০১৯-২০)দা লৈরিবা পোজিতিব ত্রেন্দশিং(এন.এফ.ঐচ.এস. ৪ ২০১৫-১৬না হঙ্গাম মপাল মচুদা পীরি অমসুং এন.এফ.ঐচ.এস. ৫না অশংবা মচুদা পীরি)
এন.এফ.ঐচ.এস. ৫না দিফাইন তৌবগী মতুং ইন্না করিগুম্বা মীওই অমনা কচা নত্রগা সেমি-পক্কা হাউসতা লৈবা তারবদি মীওই অদু হাউজিংদা দিপ্রাইব ওইরগনি হায়না এম.পি.আই.না তাক্কনি৷
*****
(Release ID: 1775690)
Visitor Counter : 69
Read this release in:
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Tamil
,
Telugu
,
Malayalam


text:
শেল-থুম মন্ত্রালয়
ইকোনোমিক সর্ভে ২০২১-২২গী মরু ওইবা ৱারোলশিং
Posted On:
31 JAN 2022 3:14PM by PIB Imphal
ইং ২০২১-২২দা রীএল তর্মদা ৯.২%কী শাহৌ লৌগনি থাজনরি
ইং ২০২২-২৩দা জি.দি.পি.না চাদা ৮.০-৮.৫ ফাওবা শাহৌ লৌগনি হায়রি
লাইচৎ: সরকারগী সপ্লাই সাইদ রিফোর্মশিংনা শেন্মিৎলোনবু তুং কোইনা চৎকদবা লোং-তর্ম এক্সপান্সনগীদমক্তা শেম-শারি
কেপেক্সনা এপ্রিল-নবেম্বর, ২০২১গী মনুংদা ১৩.৫%কী চাংদা (ৱাই-ও- ৱাই) শাহৌ লৌখি
ফোরেন এক্সচেঞ্জ রিজর্বনা দিসেম্বর ৩১, ২০২১দা য়ু.এস. দোল্লর বিলিয়ন ৬৩৩.৬ য়ৌখি
মেক্রোইকোনোমিক স্তেবিলিতী ইন্দিকেতরশিংনা শেন্মিৎলোন অসিনা ২০২২-২৩গী শিংনবশিং নীংথিনা থেংনবা ঙম্নবা শেম শারে হায়বা তাক্লি
রেভেন্যু রিসিপ্তা চাউনা শাহৌ লৌখিবা
সোসিএল সেক্তরঃ জি.দি.পি.গী প্রোপোর্সনগী মতুং ইন্না সোসিএল সর্ভিসকী এক্সপেন্দিচরনা ইং ২০১৪-১৫দা ওইখিবা ৬.২%কা চাংদম্নবদা ইং ২০২১-২২ (বি.ই.)দা ৮.৬% হেনগৎখি
শেন্মিৎলোন হিংগৎলকপগা লোয়ননা, ইমপ্লোয়মেন্ত ইন্দিকেতরশিংনা ইং ২০২০-২১গী অরোইবা ক্বার্তরগী মনুংদা লাইচৎ মমাঙগী লৈরম্বা থাক্তা ফগৎলকখি
মর্চেন্দাইস এক্সপোরত অমসুং ইম্পোর্তনা নীংথিনা ফগৎলক্তুনা কোবিদ মমাংগী থাক্তগী হেনখি
বেঙ্ক ক্রেদিৎনা দিসেম্বর ৩১, ২০২১ ফাওবদা ৯.২%গী চাংদা হেনগৎলকখি
আই.পি.ও. ৭৫গী খুত্থাংদা লুপা করোর ৮৯,০৬৬ শাগৎপা ঙমখি; মসিনা মমাংগী দিকেদকী চহি অমা হেক্তদগী শরুক য়াম্না হেনবা ওইখি
সি.পি.আই.-সি. ইনফ্লেসন্না ইং ২০২১-২২দা (এপ্রিল-দিসেম্বর) ৫.২%কী চাংদা ময়াই ওইরপ্না ফনা লৈখি
ফুদ ইনফ্লেসন্না খ্বাইদগী নেম্বা ২.৯%কী চাং য়ৌরুদুনা ইং ২০২১-২২গী (এপ্রিল-দিসেম্বর) মনুংদা চাংচৎকী চাংদা ফনা লৈখি
সপ্লাই সাইদ মেনেজমেন্ত নীংথিজনা পাংথোকপনা তঙাই ফদবা পোৎলম অয়াম্বগী মমলবু লাকশিন্দুনা থম্বা ঙমখি
লৌউ-শিংউঃ জি.ভি.এ.না ইং ২০২১-২২দা ৩.৯%কী বোয়েন্ত গ্রোথ লৌবা ঙমখি
রেলৱেজঃ কেপিতেল এক্সপেন্দিচরনা ইং ২০২০-২১দা লুপা করোর ১৫৫,১৮১ ফাওবা মশক থোক্না হেনগৎপগী ফিভম উখি; ইং ২০১৪গী চাংগা চাংদম্নবদা শরুক মঙা হেন্দুনা লুপা করোর ২১৫,০৫৮ ফাওবা য়ৌনবা শেল থাদরি
নোংমদা শোরোক শেম্বগী চাংনা ইং ২০২০-২১দা কিমি ৩৬.৫ য়ৌখি, মসিনা মমাংগী চহিগা চাংদম্নবদা ৩০.৪%কী চাং হেনবনি
এস.দি.জি.: নিতি আয়োগ দেশবোর্দতা লৈবা মপুং ওইবা স্কোরনা ইং ২০২০-২১দা ৬৬তা ফগৎখি
ফাইনান্স অমসুং কোর্পোরেত এফিয়র্সকী কেন্দ্র মন্ত্রী, শ্রীমতি নির্মলা সিতারামন্না ঙসি পার্লিয়ামেন্ততা ইকোনোমিক সর্ভে ২০২১-২২ লান্থোকখি। ইকোনোমিক সর্ভে অসিগী মরু ওইবা ৱাফমশিং মখাদা পীরিঃ
শেন্মিৎলোনগী ফিভমঃ
- ভারতকী শেন্মিৎলোন্না ইং ২০২০-২১দা ৭.৩%গী চাংদা হন্থরুরবা তুংদা ইং ২০২১-২২দা রীএল তর্মদা ৯.২%কী (অহানবা এদভান্স ইস্তিমেতকী মতুং ইন্না) শাহৌ লৌগনি থাজনরি
- ইং ২০২২-২৩দা জি.দি.পি.না রীএল তর্মদা চাদা ৮.০-৮.৫ ফাওবা শাহৌ লৌগনি হায়রি
- শেন্মিৎলোন হিংগৎহনবদা তেংবাংনবা ঙম্নবা ফাইনেন্সিএল সীস্তেম্না অফবা ফিভমদা লৈদুনা মাংদা লৈরিবা চহিসিদা প্রাইভেত সেক্তর ইনভেস্তমেন্তনা ফগৎলক্নবা শেম শাদুনা লৈরে
- ৱর্ল্দ বেঙ্ক অমসুং এসিয়ন দিভেলপমেন্তকী খ্বাইদগী নৌবা ফোর্কাস্তকা চাংদম্নবা য়াবা প্রোজেক্সন্না ইং ২০২২-২৩গী রীএল জি.দি.পি. গ্রোথনা মথংশিৎনা ৮.৭% অমসুং ৭.৫% ওইগনি তাক্লি।
- আই.এম.এফ.কী খ্বাইদগী নৌবা ৱর্ল্দ ইকোনোমিক আউতলুক প্রোজেক্সনগী মতুং ইন্না, ভারতকী রীএল জি.দি.পি.না ইং ২০২১-২২ অমসুং ২০২২-২৩দা ৯%গী শাহৌ লৌগনি তাক্লি অমসুং ইং ২০২৩-২০২৪দা ৭.১%গী শাহৌ লৌদুনা ভারতপু চহি ৩ পুম্বগী ওইনা মালেমগী খ্বাইদগী চাউনা শাহৌ লৌরিবা শেন্মিৎলোন অমা ওইহনগনি।
- ইং ২০২১-২২দা লৌউ-শিংউ অমসুং মরী লৈনবা সেক্তরনা ৩.৯%, ইন্দস্ত্রীনা ১১.৮% অমসুং সর্ভিস সেক্তরনা ৮.২%গী চাংদা শাহৌ লৌগনি হায়বগী থাজবা লৈরি।
- ইং ২০২১-২২দা দিমান্দ সাইদকী ওইনদি, কঞ্জম্পসন ইস্তিমেৎনা ৭%; গ্রোস ফিক্স কেপিতেল ফোর্মেসন্না (জি.এফ.সি.এফ.)না ১৫%, এক্সপোর্তনা ১৬.৫% অমসুং ইম্পোর্তনা ২৯.৪%গী চাংদা শাহৌ লৌবা য়াই।
- মেক্রোইকোনোমিক স্তেবিলিতী ইন্দিকেতরশিংনা ভারতকী শেন্মিৎলোন অসিনা ২০২২-২৩গী শিংনবশিং নীংথিনা থেংনবা ঙম্নবা শেম শারে হায়বা তাক্লি।
- ফোরেন এক্সচেঞ্জ রিজর্ব ৱাংবা, তুং কোইনা চৎপা ফোরেন দাইরেক্ত ইনভেস্তমেন্তকী অপুনবা অমসুং এক্সপোর্ত্তগী শেল তানবা হেনগৎলকপনা ইং ২০২২-২৩দা মালেমগী ওইনা লিক্বিদিতীদা শিংনবা লাকপগী মাইয়োক্তা থেংননবা মতিক চাবা বফর পীগনি।
- ইং ২০২০-২১গী মপুং ফানা লোকদাউন তৌখিবা মতমদগী অনিশুবা ৱেবতা থেংনখিবা শেন্মিৎলোনগী চৈথেংনা হন্থখি, অদুবু হকশেলগী ফিভমদদি য়াম্না শোকহনখি।
- ভারত সরকারনা তোপ তোপ্পা মওংদা মাইয়োক্নখিবগী থৌওংদা খুন্নাইগী অৱাবা নংবা য়াবা কাঙলুপ অমসুং ব্যুজিনেস সেক্তরনা চৈথেং ফংবা হন্থহন্নবা সেফতী নেত কয়া য়াওখি, কেপিতেল এক্সপেন্দিচরদা মশক থোক্না হেনগৎখিবনা তুং কোইনা চৎকদবা লোং তর্ম এক্সপান্সন পাংথোক্নবগীদমক্তা গ্রোথ অমসুং সপ্লাই সাইদ রিফোর্মশিংবু পুক্নিং থৌগৎকনি।
- সরকারগী ফ্লেক্সিবল অমসুং থাক য়াম্বা রেস্পোন্স অসি ফীদবেক লুপ শিজিন্নবা ‘এজাইল’ ফ্রেমৱর্ক অমসুং তম্বা ঙমদবা ফিভম অমগীদমক্তা হাই ফ্রিক্বেন্সী ইন্দিকেতর (ঐচ.এফ.আই.) মরিফু শিজিন্নবগী থৌওংদা শরুক খরা য়ুম্ফম ওইদুনা পাংথোকখিবনি।
ফিস্কেল দিভেলমপমেন্তঃ
- কেন্দ্র সরকারদগী ফংবা (এপ্রিলদগী নবেম্বর ২০২১ ফাওবা) রেভেন্যু রিসিপ্না ইং ২০২১-২২গী বজেৎ ইন্সতিমেত্তা (২০২১-২২ প্রোভিজনেল একচুএলদা য়ুফম ওইবা) শাহৌ লৌগনি থাজবা থমখিবা ৯.৬%কা চাংদম্নবদা ৬৭.২%গী (ৱাই-ও- ৱাই) চাংদা হেনগৎখি।
- গ্রোস তেক্স রেভেন্যুনা ৱাই-ও- ৱাইগী ওইনা ২০২১গী এপ্রিলদগী নবেম্বর ফাওবদা ৫০% হেনবগী শাহৌ লৌখি। মসিগী পরফোর্মেন্স অসিনা ২০১৯-২০২০গী লাইচৎ মমাঙগী চাংগা চাংদম্নবদসু ফিভম য়াম্না ফনা লৈখি।
- কেপেক্সনা এপ্রিল-নবেম্বর, ২০২১গী মনুংদা ইনফ্রাস্ত্রকচর-ইন্তেন্সিব সেক্তরদা মিৎয়েং চঙদুনা ১৩.৫%কী চাংদা (ৱাই-ও- ৱাই) শাহৌ লৌখি।
- রেভেন্যু কলেক্সন্দা শোইদবা অমসুং পান্দম অমগা লোয়ননা পাংথোকপা এক্সপেন্দিচর পোলিসীনা বি.ই.গী ৪৬.২%কী চাংদা লৈদুনা ২০২১গী এপ্রিলদগী নবেম্বর ফাওবগী ফিস্কেল দিফিসিৎপু লাকশিনখি।
- কোবিদ-১৯না মরম ওইদুনা বোরোৱিং হেনগৎখিবগা লোয়ননা, কেন্দ্র সরকারগী দেৎনা ২০১৯-২০গী জি.দি.পি.গী ৪৯.১%দগী ২০২০-২১দা জি.দি.পি.গী ৫৯.৩%দা হেনগৎখি, অদুবু, শেন্মিৎলোন্না ফগৎলকপগা লোয়ননা মসিগী ত্রাজেক্তরীদা হন্থরক্কনি হায়বগী থাজবা থম্নরি।
এক্সতর্নেল সেক্তরশিং:
- ভারতকী মর্চেন্দাইস এক্সপোরত অমসুং ইম্পোর্তনা নীংথিনা ফগৎলক্তুনা হৌজিক্কী শেনবা চহিগী মনুংদা কোবিদ মমাংগী থাক্তগী হেনখি।
- শেল ফংবা অমসুং পীবগী ফিভম্না তুরিজমদগী রেভেন্যু লাকপদা খরা নেম্লবসু লাইচৎ মমাঙগী থাক্তগী হেন্দুনা নেত সর্ভিসশিংদা মশক থোক্না ফগৎখি।
- ফোরেন ইনভেস্তমেন্ত লেপ্তনা চঙলকখিবা, নেত এক্সতর্নেল কম্মর্সিএল বোরোৱিং হান্নগী ফিভমদা লাকপা, বেঙ্কিং কেপিতেল ৱাংবা অমসুং অহেনবা অখন্নবা দ্রোৱিং রাইত (এস.দি.আর.) এলোকেসন লৈবনা মরম ওইদুনা ইং ২০২১-২২গী অহানবা তংখায়দা নেত কেপিতেল ফ্লোনা US$ বিলিয়ন ৬৫.৬তগী হেনখি।
- ভারতকী এক্সতর্নেল দেৎনা চহি অমগী মমাংদা লৈরম্বা য়ু.এস. দোল্লর বিলিয়ন ৫৫৬.৮তগী হেনগত্তুনা সেপ্তেম্বর ২০২১ লোইরকপা ফাওবদা য়ু.এস. দোল্লর বিলিয়ন ৫৯৩.১ ওইখি, মসিনা আই.এম.এফ.না অহেনবা এস.দি.আর. এলোকেসন তৌরকখিববু তাকখি।
- ফোরেন এক্সচেঞ্জ রিজর্বনা ২০২১-২২গী অহানবা তংখায়দা য়ু.এস. দোল্লর বিলিয়ন ৬০০ হেনখি অমসুং দিসেম্বর ৩১, ২০২১ ফাওবদা য়ু.এস. দোল্লর বিলিয়ন ৬৩৩.৬ য়ৌখি।
- নবেম্বর ২০২১ লোইরকপা ফাওবদা, ভারতনা মালেমগী ওইনা চাইনা, জাপান অমসুং স্বিৎজর্লেন্দগী মথংদা খ্বাইদগী মরিশুবা চাউবা ফোরেক্স রিজর্ব লৈবা ওইখি।
শেল থুমগী ফিভম শেন্নবা অমসুং মসিগী মতাংদা থবক পায়খৎপাঃ
- পথাপ মনুংদা লৈবা লিক্বিদিতীনা হেন্না লৈখি।
- রেপো রেত্না ২০২১-২২দা ৪%গী চাংদা লেঙদনা লৈখি।
- আর.বি.আই.না লিক্বিদিতী হেনগৎহন্নবগীদমক্তা জি.-সেক এক্বিজিসন প্রোগ্রাম অমসুং স্পিসিএল লোং তর্ম রেপো ওপরেসনগুম্বা তোঙানবা খোঙথাং কয়া পায়খৎখি।
- কম্মর্সিএল বেঙ্কিং সীস্তেম্না লাইচৎনা লাকহনখিবা শেন্মিৎলোনগী চৈথেংবু নীংথিনা মাইয়োক্নখি।
- ৱাই-ও- ৱাই বেঙ্ক ক্রেদিৎ গ্রোথনা ২০২১-২২দা এপ্রিল ২০২১দা ওইরম্বা ৫.৩%তগী দিসেম্বর ৩১, ২০২১ ফাওবদা ৯.২% ওইদুনা তপ্না অমসুং লেপ্তনা হেনগৎলকখি।
- সেদ্যুল কম্মর্সিএল বেঙ্কশিংগী গ্রোস নন-পরফোর্মিং এদভান্স রেসিও (এস.সি.বি.)না ২০১৭-১৮গী লোইরকপদা লৈরম্বা ১১.২%দগী সেপ্তেম্বর ২০২১ লোইরকপা ফাওবদা ৬.৯%গী চাংদা হন্থখি।
- নেত নন-পরফোর্মিং এদভান্স রেসিওনা মান্নবা মতমগী মনুংসিদা ৬%তগী ২.২%দা হন্থখি।
- এস.সি.বি.শিংগী কেপিতেল তু রিস্ক-ৱেৎ এসেত রেসিওনা ২০১৩-১৪দা ওইরম্বা ১৩%গী চাংদগী সেপ্তেম্বর ২০২১গী লোইরকপদা ১৬.৫৪%গী চাংদা য়ৌদুনা লেপ্তনা হেনগৎখি।
- পব্লিক সেক্তর বেঙ্কশিংগী রিতর্ন ওন এসেত অমসুং রিতর্ন ওন ইক্বিতীনা সেপ্তেম্বর ২০২১দা লোইবা মতমগী মনুংদা ফিভম ফনা লৈখি।
- কেপিতেল মার্কেতশিংগীদি য়াম্না মশক থোকপা চহি ওইখিঃ
- এপ্রিল-নবেম্বর ২০২১দা আই.পি.ও. ৭৫গী খুত্থাংদা লুপা করোর ৮৯,০৬৬ শাগৎপা ঙমখি; মসিনা মমাংগী দিকেদকী চহি অমা হেক্তদগী শরুক য়াম্না হেনবা ওইখি।
- সেনসেক্স অমসুং নিফতীনা ওক্তোবর ১৮, ২০২১দা ৬১,৭৬৬ অমসুং ১৮,৪৭৭ মথংশিৎনা য়ৌদুনা খ্বাইদগী ৱাংবা ওইখি।
- মরু ওইবা ইমর্জিং মার্কেত ইকোনোমীশিংগী মরক্তা ভারতনা এপ্রিল-দিসেম্বর ২০২১দা খ্বাইদগী হেন্না নীংথিজনা পরফোর্ম তৌখি।
মমলশিং অমসুং ইনফ্লেসন:
- সি.পি.আই.-কম্বাইন্দ ইনফ্লেসনগী এভরেজ হেদলাইন অসি ২০২০-২১গী চপ মান্নবা মতমদা চাদা ৬.৬ ওইরম্বদগী ২০২১-২২ (এপ্রিল-দিসেম্বর)দা চাদা ৫.২ দা হন্থরকখি।
- রিতেল ইনফ্লেসন্দা হন্থরকপা অসু ফুদ ইনফ্লেসন্দা কোমথোকপনা থোকহনবনি।
- মমাংগী চহি চপ মান্নবা মতমদা চাদা .১ ওইরম্বদগী ২০২১-২২দা (এপ্রিলদগী দিসেম্বর) ফুদ ইনফ্লেসন অসি চাদা ২.৯দা হন্থরকখি।
- নীংথিনা সপ্লাই-সাইদ মেনেজমেন্ত তৌবনা চহি অসিগী মনুংদা অয়াম্বা তঙাই ফদবা পোৎলমশিংগী মমলশিং কন্ত্রোল তৌদুনা থমখি।
- হৱাইশিং অমসুং অচাথাওশিংগী মমল ৱাংখৎলকপা লাকশিন্নবা প্রোএক্তিব ওইবা খোঙথাংশিং পাইখৎখি।
- সেন্ত্রেল এক্সাইজতা হন্থরকপা অমসুং অয়াম্বা রাজ্যশিংনা ভেল্যু এদেদ তেক্সতা ককথখিবনা পেত্রোল অমসুং দিজলগী মমলশিংদা হন্থহনবদা মতেং পাংখি।
- ২০২১-২২ (এপ্রিলদগী দিসেম্বর ফাওবা)গী মনুংদা হোলসেল প্রাইস ইন্দেক্সদা (দবল্যু.পি.আই.) য়ুম্ফম ওইবা হোলসেল ইনফ্লেসন অসি হাইগৎলকখি।
- মসিনা পীরিবা অসিদা এত্রিব্যুৎ তৌখি:
- হৌখিবা চহিদা লো বেজ ওইবা,
- শেন্মীৎলোনগী থবক-থৌরমদা হেনগৎলকপা,
- ক্রুদ ওইল অমসুং অতোপ্পা ইম্পোর্ত তৌখিবা ইনপুৎশিংগী মালেমগী ওইনা লৈরিবা মমলশিংদা চাউনা হেনগৎলকখি, অমসুং
- ফ্রৈৎ কোস্তশিং ৱাংখৎলকপা.
- সি.পি.আই.-সি অমসুং দবল্যু.পি.আই. ইনফ্লেসনগী মরক্তা দাইভর্জেন্স লৈবা:
- দাইভর্জেন্স অসি মে ২০২০দা পর্সেন্তেজ পোইন্ত ৯.৬তা হাইগৎখি।
- অদুম ওইনমক, চহি অসিদা রিতেল ইনফ্লেসন অসি দিসেম্বর ২০২১দা পর্সেন্তেজ পোইন্ত ৮.০দা হোলসেল ইনফ্লেসনগী মখাদা লৈখিবা অসিগা লোয়ননা দাইভর্জেন্সতা রিভর্সেল অমা লাকখি।
- মসিগী দাইভর্জেন্স অসি অসিগুম্বা ফেক্তরশিংনা শন্দোক্না তাকপা ঙমগনি:
- বেস ইফেক্তনা মরম ওইরগা ভেরিএসনশিং লৈবা,
- ইন্দেক্স অনিগী স্কোপ অমসুং কবরেজতা খেন্নবা,
- প্রাইস কলেক্সনশিং,
- কবর তৌখিবা আইতেমশিং,
- কম্মোদিতীগী ৱেথশিংদা খেন্নবা লৈবা, অমসুং
- ইম্পোর্ত তৌখিবা ইনপুৎশিংনা মরম ওইরগা দবল্যু.পি.আই. অসি কোস্ত-পুশ ইনফ্লেসনদা হেন্না সেন্সিতিব ওইবা।
- দবল্যু.পি.আই.দা বেজ ইফেক্ত তপ্না হন্থরকপগা লোয়ননা সি.পি.আই.-সি. অমসুং দবল্যু.পি.আই.দা দাইভর্জেন্স তৌবা অসি হন্থরক্লবা য়াই হায়নসু পান্নখি।
সস্তেনেবল দিবেলপমেন্ত অমসুং ক্লাইমেৎ চেঞ্জ:
- নিতি আয়োগ এস.দি.জি. ইন্দিয়া ইন্দেক্স অমসুং দেশবোর্দকী ভারতকী অপুনবা স্কোর অসি ২০১৯-২০দা ৬০ অমসুং ২০১৮-১৯দা ৫৭ ওইরম্বদগী ২০২০-২১দা ৬৬তা হেনগৎলকখি।
- ২০১৯-২০দা ১০দা ওইরম্বদগী ২০২০-২১দা ফ্রন্ত রন্নরশিংগী মশিং অসি (৬৫-৯৯ স্কোর তৌবা) রাজ্য অমসুং য়ু.তি. ২২দা হেনগৎলকখি।
- অৱাং নোংপোক ভারত্তা, নিতি আয়োগ নোর্থ-ইস্তর্ন রিজন দিস্ত্রিক্ত এস.দি.জি. ইন্দেক্স ২০২১-২২দা জিলা ৬৪না ফ্রন্ত রনর ওইখি অমসউং জিলা ৩৯না পর্ফোর্মরশিং ওইখি।
- ভারত অসি মালেমগী ওইনা ফোরেস্ত এরিয়া চাউবদা তরাশুবা ওইখি।
- ২০২০দা ভারতনা ২০১০দগী ২০২০গী মনুংদা ফোরেস্ত এরিয়া হেনগৎহনবদা মালেমগী ওইনা অহুমশুবা রেঙ্ক চনখি।
- ২০২০দা ভারতকী অপুনবা জিওগ্রাফিকেলগী ২৪% উমংনা কবর তৌখি, মালেমগী অপুনবা ফোরেস্ত এরিয়াগী ২% শরুক তমখি।
- ওগস্ত ২০২১দা, প্লাস্তিক ৱেস্ত মেনেজমেন্ত অমেন্দমেন্ত রুল, ২০২১ অসি ২০২২ ফাওবদা সিঙ্গল য়ুজ প্লাস্তিক মুত্থৎনবা পান্দমদা নোতিফাইদ তৌখি।
- এক্সতেন্দেদ প্রদ্যুসর রেস্পোন্সিবিলিতী ফোর প্লাস্তিক পেকেজিংদা দ্রাফ রিগ্যুলেসন নোতিফাইদ তৌখি।
- গঙ্গাগী মেন স্তেম অমসুং মাগী ত্রিব্যুতরীশিংদা লৈরিবা গ্রোসলী পোলুতিং ইন্দস্ত্রীজ (জি.পি.আই.)গী কমপ্লাইয়েন্স স্তেতস অসি ২০১৭দা ৩৯% ওইরম্বদগী ২০২০দা ৮১%দা হেনগৎলকখি।
- ইফ্যুএন্ত দিসচার্জ অসি ২০১৭দা মিলিয়নস ওফ লিতর পর দে (এম.এল.দি.) ৩৪৯.১৩. ওইরম্বদগী চাউনা হন্থরক্তুনা ২০২০দা এম.এল.দি. ২৮০.২০ ওইখি।
- নবেম্বর ২০২১দা গ্লাসগোদা পাংথোকপা ২৬শুবা কনফরেন্স ওফ পার্তীজ (সি.ও.পি.২৬) তা প্রধান মন্ত্রীনা পীখিবা জাতিগী ওইবা ৱারোলগী শরুক অমা ওইনা, ইমিসন হন্থহনবা ঙম্নবা ২০৩০ ফাওবদা অচৌবা পান্দমশিং থুংহন্নবা লাউথোকখি।
- ৱাখল য়াওদনা অমসুং মাংহন-তাকহনগবা মওংদা কঞ্জুম্পসন তৌবগী মহুৎ নীংথিনা অমসুং হৈশিংনা য়ুতিলাইজেসন তৌনবা হায়রিবা ৱাহৈ-অমগী ইহৌ ‘লাইফ’ (লাইস্তাইল ফোর এনভাইরনমেন্ত) হৌবা মথৌ তাবা অদু পুথোকখি।
লৌউ-শিংউ অমসুং ফুদ মেনেজমেন্ত:
- ২০২০-২১দা ৩.৬% অমসুং ২০২১-২২দা ৩.৯%গী গ্রোথ রেজিস্তর তৌদুনা লৈবাক অসিগী গ্রোস ভেল্যু এদেদ (জি.ভি.এ.)দা ১৮.৮%(২০২১-২২) ওইদুনা চাউনা শরুক তমদুনা হৌখিবা চহি অনি অসিদা এগ্রিকলচর সেক্তরনা বাৱেন্ত গ্রোথ অমা এক্সপরিয়েন্স তৌখি।
- ক্রোপ দাইভর্সিফিকেসন প্রমোৎ তৌনবা মিনিমম সপ্পোর্ত প্রাইস (এম.এস.পি.) পোলিসী শিজিন্নখি।
- ২০১৪গী এস.এ.এস. রিপোর্তকা চাংদম্নবদা খ্বাইদগী নৌবা সিচ্যুএসন এসেসমেন্ত সর্ভে (এস.এ.এস.)তা ক্রোপ প্রদক্সনদগী লাকপা নেৎ রিসিপ্তশিং অসি ২২.৬% হেনগৎলকখি।
- এনিমেল হসবেন্দরী, দাইরিয়িং অমসুং ফিশরীজ য়াওনা এলাইদ সেক্তরশিং অসিনা এগ্রিকলচর সেক্তরদা হায় গ্রোথ সেক্তরশিং অমসুং ওভরওল গ্রোথকী মরু ওইবা দ্রাইভরশিং তপ্না-তপ্না ওইরক্লি।
- লাইবস্তোক সেক্তর অসি ২০১৯-২০না লোইশিনখিবা হৌখিবা চহি মঙা অসিদা সি.এ.জি.আর.দা ৮.১৫% হেনগৎখি। মসিনা লৌউ-শিংউ তৌরিবা য়ুমথোংশিংগী কাংলুপ কয়াগী স্তেবল ওইবা ইনকমগী পাম্বৈ অমা ওইদুনা চাংচৎ ওইনা মাখোয়গী থাগী ইনকমগী ১৫% ওইরি।
- ইনফ্রাস্ত্রকচর শেমগৎপা, সবসিদাইজ ওইবা ত্রান্সপোর্তেসন অমসুং মাইক্রো ফুদ এন্তরপ্রাইসশিংগী ফোর্মেলাইজেসনগীদমক মতেং পাংবা অসিগুম্বা তোঙান-তোঙানবা খোঙথাংশিংগী খুত্থাংদা সরকারনা ফুদ প্রোসেসিংবু মতেং পাংলি।
- ভারতনা মালেমগী ওইনা খ্বাইদগী চাউবা ফুদ মেনেজমেন্ত প্রোগ্রামশিংগী মনুংদা অমা ওইরি।
- সরকারনা পি.এম. গরীব কল্যান য়োজনা (পি.এম.জি.কে.ৱাই.)গুম্বা স্কিমশিংগী খুত্থাংদা ফুদ সেক্যুরিতী নেৎৱর্ক্কী কবরেজ হেনগৎহনখি।
ইন্দস্ত্রী অমসুং ইনফ্রাস্ত্রকচর:
- এপ্রিল-নবেম্বর ২০২০দা চাদা (-)১৫.৩ ওইরম্বা অদুগা চাংদম্নবদা এপ্রিল-নবেম্বর ২০২১দা ইন্দেক্স ওফ ইন্দস্ত্রিএল প্রদক্সন (আই.আই.পি.) অসি চাদা ১৭.৪ (ৱাই-ও-ৱাই)দা হেনগৎলকখি।
· ২০০৯-১৪দা ইন্দিয়ন রেলৱেজকী কেপিতেল এক্ষপেন্দিচর অসি চাংচৎ ওইনা চহিদা লুপা করোর ৪৫,৯৮০ ওইরম্বদগী ২০২০-২১দা লুপা করোর ১৫৫,১৮১দা হেনগৎলকখি অমসুং ২০২১-২২দা অমুক হেন্না ৱাংনা লুপা করোর ২১৫,০৫৮ তা হেনগৎলকখি – ২০১৪গী লেবেলগা চাংদম্নবদা শরুক মঙা হেন্না হেনগৎলকখি।
· নোংমদা শেম্বা লম্বীগী এক্সতেন্ত অসি ২০১৯-২০দা নোংমদা কিমি২৮ ওইরম্বদগী ২০২০-২১দা নোংমদা কিমি ৩৬.৫ ওইদুনা চাউনা হেনগৎলকখি – চাদা ৩০.৪ হেনগৎলকপা।
· লাইচৎ লৈজরবসু ২০২১-২২গী উলাই-সেপ্তেম্বর ক্বাতরদা খ্বাইদগী ৱাংবা ওইনা অচৌবা কোর্পোরেৎশিংগী নেৎ প্রোফিৎকা সেল্সকী এসিও অসি চাদা ১০.৬ য়ৌনা ৱাংখি(আর.বি.আই.গী স্তদী)।
- প্রদক্সন লিঙ্ক ইন্সেন্তিব (পি.এল.আই.) সজকিম চৎনবনা, ইনফ্রাস্ত্রকচর-ফিজিকেল লোয়ননা দিজিতেল অনিমক্তা, লোয়ননা ত্রাঞ্জেক্সন কোস্তশিং হন্থহন্নবা খোঙথাংশিং অচৌবা শাহৌ পীখি অমসুং ইজ ওফ দুইং বিজিনেস হেনগৎহনবা অসিনা রিকভরীগী খোঙজেল য়াংখৎহনবদা মতেং ওইরগনি।
সর্ভিসেস:
- সর্ভিসেস কী জি.ভি.এ. অসি ২০২১-২২গী জলাই-সেপ্তেম্বর ক্বাতরদা প্রি-পেন্দেমিক লেবেল হেনখি; অদুম ওইনমক, ত্রেদ, ত্রান্সপোর্ত অসিনচিংবা কন্তেক্ত ইন্তেন্সিব সেক্তরশিংগী জি.ভি.এ. অসি অদুমক প্রি-পেন্দেমিক লেবেলগী মখাদা লৈখি।
· ২০২১-২২দা সর্ভিস সেক্তরগী জি.ভি.এ. অসি অপুনবা ওইনা চাদা ৮.২ হেনগৎলকপা য়ান্না লৈ।
· এপ্রিল-দিসেম্বর ২০২১দা রেল ফ্রৈৎ অসি প্রি-পেন্দেমিক লেবেল হেনখি অদুগা এয়র ফ্রৈৎ অমসিং পোর্ত ত্রাফিকনা মখোয়গী প্রি-পেন্দেমিক লেবেলশিং য়ৌখি, দোমেস্তিক এয়র অমসুং রেল পেসেঞ্জর ত্রাফিক অসিনা তপ্না-তপ্না হেনগৎলক্লি – মসিনা অহানবা ৱেবনা পীখিবা শাফুগা চাংদম্নবা মতমদা অনিশুবা ৱেব অসিগী শাফুনা খরা মখৈ হন্থখৈ উৎলি।
· ২০২১-২২গী ফর্স্ত হাফতা সর্ভিস সেক্তর অসি য়ু,এস. দোলর বিলিয়ন ১৬.৭ গী এফ.দি.আই. ফংখি – ভারত্তা লাকখিবা অপুনবা এফ.দি.আই. ইনফ্লোশিংগী চাদা ৫৪রোম ওইখি।
· আই.তি.-বি.পি.এম. সর্ভিসেসকী রিভেন্যু অসি ২০২১-২২দা য়ু,এস. দোলর বিলিয়ন ১৯৪ য়ৌখি, হায়রিবা মতম অসিদা কর্মচারী লাখ ১.৩৮ হাপচিনখি।
· মরু ওইবা সরকারগী রিফোর্মশিংদা আই.তি.-বি.পি.ও. সেক্তরদা তেলিকোম রিগ্যুলেসনশিং লৌথোকখিবা অমসুং প্রাইবেৎ প্লেয়রশিংগীদমক স্পেস সেক্তরগী থোং হাংখিবা য়াওখি।
· ২০২০-২১গী জনুৱারী-মার্চকী ক্বাতরদা সর্ভিসেসকী এক্সপোর্তশিংনা প্রি-পেন্দেমিক লেবেল হেনখি অমসুং ২০২১-২২গী ফর্সত হাফতা চাদা ২১.৬ হেনগৎখি – সোফৱেয়রগী গ্লোবেল দিমান্দ অমসুং আই.তি. সর্ভিসেস এক্সপোর্তশিংনা হেনগৎহনখি।
· ভারত অসি য়ু.এস. অমসুং চিনাগী মতুংদা মালেমগী ওইবা খ্বাইদগী চাউবা স্তার্ত-অপ ইকোসিস্তেমদা ৩শুবা ওইখি। অনৌবা শকখঙলবা স্তার্ত-অপশিংগী মশিং অসি ২০১৬-১৭দা ৭৩৩ ওইরম্বদগী ২০২১-২২দা ১৪০০০ হেন্না হেনখি।
· ভারতকী স্তার্ত-অপ ৪৪না ২০২১দা য়ুনিকোর্ন স্তেতস ফংবা ঙমদুনা য়ুনিকোর্নগী অপুনবা তেলী অসি ৮৩ য়ৌহনখি, অয়াম্বনা সর্ভিসেস সেক্তরদা ওইখি।
সোসিএল ইনফ্রাস্ত্রকচর অমসুং এমপ্লোইমেন্ত:
- জনুৱারী ১৬, ২০২২ ফাওবদা কোবিদ-১৯গী দোজ করোর ১৫৭.৯৪ কাপখ্রে; অহানবা দোজনা করোর ৯১.৩৯ অমসুং অনিশুবা দোজনা করোর ৬৬.০৫নি।
· শেন্মীৎলোন ফগৎলকপনা মরম ওইরগা ২০২০-২১গী অরোইবা ক্বাতরগী মনুংদা এম্প্লোইমেন্ত ইন্দিকেতরশিং অসি লাইচৎ মমাংগী ফীভম অদুদা অমুক হল্লকখি।
· থা অহুমগী ওইনা পাংথোকপা পেরিওদিক লেবর ফোর্স সর্ভে (পি.এফ.এল.এস.)কী মার্চ ফাওবগী দেতাগী মতুং ইন্না অর্বান সেক্তরদা লাইচৎ অসিনা শোকহনখিবা এম্প্লোইমেন্ত অদু লাইচৎ মমাংগী ফীফম অদুগা মান্ননা ফগৎলকখি।
· এম্প্লোইয়ীজ প্রোবিদেন্ত ফন্দ (ই.পি.এফ.ও.)গী দেতাগী মতুং ইন্না কোবিদকী অনিশুবা ৱেব মনুং ফাওবদা থবকশিং পীখি; কোবিদকী অহানবা ৱেবকী মনুংদা পীখিবা থবকশিংগী ফোর্মেলাইজেসন তৌবদা কোবিদনা পীখিবা অচৌবা শাফু অদু য়াম্না হন্থখি।
· জি.দি.পি.গী প্রপোর্সন অমা ওইনা কেন্দ্র অমদি রাজ্যশিংনা সোসিএল সর্ভিসেসতা (হকশেল, এজুকেসন অমসুং অতোপ্পশিং) তৌবা চাদিং অসি ২০১৪-১৫দা ৬.২%দগী ২০২১-২২(বি.ই.)দা ৮.৬%দা হেনগৎলকখি।
· নেস্নেল ফেমিলী হেল্থ সর্ভে-৫গী মতুং ইন্না:
-
- ২০১৫-১৬দা ২.২ ওইরম্বদগী ২০১৯-২১দা তোতেল ফর্তিলিতী রেৎ (তি.এফ.আর.) অসি ২ দা হন্থরকখি।
- ২০১৫-১৬গা য়েংনবদা ২০১৯-২১দা ইনফেন্ত মোর্তেলিতী রেৎ (আই.এম.আর.), চহি মঙাগী মখাগী মোর্তেলিতী রেৎ অমসুং ইন্সতিত্যুস্নেল বর্থশিং অসি হেনগৎলকখি।
· জল জীবন মিসন (জে.জে.এম.)গী মখাদা জিলা ৮৩বু ‘হর ঘর জল’ দিস্ত্রিক্তশিং ওইহনখ্রে।
- লাইচৎ মনুংদা খুঙ্গংগী মফমশিংদা অনওর্গনাইজ লেবরগীদমক বফ্ফর পীনবা মহাত্মা গান্ধী নেস্নেল রুরেল এমপ্লোইমেন্ত গরেন্তী স্কিম (এম.এন.আর.ই.জি.এস.)কী ফন্দশিংগী এলোৎমেন্ত হেনগৎহনখি।
*****
(Release ID: 1793910)
Visitor Counter : 109
Read this release in:
Urdu
,
Malayalam
,
Kannada
,
English
,
Hindi
,
Marathi
,
Bengali
,
Punjabi
,
Gujarati
,
Odia
,
Tamil
,
Telugu


text:
হার মেজেস্তী দেনমার্ককী মহারানি মার্গরেত IIনা ঙসি কোপনহেগনদা পুৱারী ওইরবা অমালিয়নবোর্গতা প্রধান মন্ত্রী নরেন্দ্র মোদীবু তরাম্না ওকখি।
প্রধান মন্ত্রীনা দেনমার্ককী মহারানি মিংথোনফম কাখিবগীদমক্তা গোল্দন জুবিলীগী থৌরমদা হার মেজেস্তীদা নুংঙাইবা ফোদোকখি।
প্রধান মন্ত্রীনা চহি খরা অসিদা ভারত-দেনমার্ককী মরীশিংদা হেনগৎলক্লিবা মোমেন্তম, মরু ওইনা গ্রীন স্ত্রেতেজিক পার্নতনেশীপ অসিগী মতাংদা মঙোন্দা শম্লপ্না খঙহনখি। মহাক্না মসিগী সোসিয়েল কোজ অসিবু মখাতানা চত্থহনবদা দেনিশ রোয়ল ফেমিলীনা লৌখিবা থৌদাং অদুগীদমক্তসু থাগৎখি।
প্রধান মন্ত্রীনা মহাকপু তরাম্না ওকপীবগীদমক্তা হার মেজেস্তীবু থাগৎপা ফোংদোকখি।


text:
ঙাকশেল মন্ত্রালয়
হৌজিক্কী ফিভমঃ নোংপোক লদাখতা হৌজিক ওইরিবা ফিভম
Posted On:
08 SEP 2020 10:49AM by PIB Imphal
ভারতনা নাকল অমদা এল.এ.সি.দা হৌজিক ওইরিবা ফিভম অসি তপথহন্নবা হোৎনরিঙৈদা চাইনানা থৌদোক চাউখৎহনলক্নবা থবক পায়খৎপা লেপ্ত্রি।
ইন্দিয়ন আর্মীনা মতাং অমত্তদা নোঙমৈ কাপ্পা য়াওনা এল.এ.সি.দা লম খোপচিনবা অমসুং খৎনবা হৌবগী থবক অমা পাঙথোক্লক্ত্রি।
মিলিতরী, দিপ্লোমেতিক অমসুং রাজনিতীগী থাক্তা ৱারী শাবগী থবক কন্না চত্থরিঙৈ তাঞ্জা অসিদা য়ানবা কয়াবু ইন্দনা থৌওং উৎশিত্তবগী মওংদা খৎনবা হৌবগী থবক তৌরিবসি পি.এল.এ.নি। সেপ্তেম্বর ৭, ২০২০দা হন্দক্তা থোকখিবা থৌদোক অদুদসু এল.এ.সি.দা লৈরিবা ঐখোয়গী পোস্ত অমদা পি.এল.এ.না চঙশিল্লকপা থীংবদা মখোয়না ঐখোয়গী লান্মীশিংদা খৎনবা হৌবা ওইনা নোঙথক্তা নোঙমৈ রাউন্দ কয়া কাপখি। অদুবু অসিগুম্বা মওংদা কায়হৌরক্লবসু ঐখোয়গী লান্মীশিংনা অখাং কনবা অমসুং ৱাখল লৈবা মওংদা খাঙদুনা লৈখি।
ইন্দিয়ন আর্মীদি শান্তি অমসুং তংদু লৈতাবগী মওং ঙাক্নবা খোঙফম চেৎনা লৈরি অদুবু লৈবাক অসিগী অপুনবা ঙাক্নবগী ওইনদি মতম পুম্বদা শেম শাদুনা লৈরি। ৱেস্তর্ন থীএতর কম্মান্দনা ফোঙদোকখিবা ৱাফম অসি মখোয়গী অমসুং মালেমগী মীয়াম্বু লান্না লমজিংনবা থৌওং অমনি।
*****
(Release ID: 1652217)
Visitor Counter : 106
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Odia
,
Tamil
,
Telugu
,
Malayalam


text:
য়োর এক্সিলেন্সীস,
প্রধান মন্ত্রী কিশিদা, প্রধান মন্ত্রী এন্থোনী অলবানিজ অমসুং প্রসিদেন্ত বাইদেন।
য়াম্না ফজরবা হোস্পিতেলিতী অসিগীদমক প্রধান মন্ত্রী কিশিদাবু হন্না-হন্না থাগৎচরি। ঙসি তোকিওদা মরুপ ময়ামগী মরক্তা য়াওজবা ফংজবা অসি য়াম্না নুংঙাই।
অহানবদা ঐহাক্না প্রধান মন্ত্রী এন্থোনী অলবানিজনা মীখলদা মাইপাকখিবগীদমক ঐহাক্না নুংঙাইবা ফোঙদোকচরি। অদোম্না ৱাশক লৌখিবা পুং ২৪ খক্তা ফংবগা ঐখোয়গী ইরক্তা য়াওবীরিবা অসিনা ক্বাদকী মরুপ ওইবগী মরীগী মপাঙ্গল অমসুং মসিদা অদোমগী অচেৎপা ফিরেপ লৌরিবা অদু তাক্লি।
এক্সিলেন্সীস,
অতেনবা মতম অসিগী মনুংদা ক্বাদনা মালেমগী ফম্পাক অসিদা মরু ওইবা মফম অমা কনবা ঙম্লি।
ঙসি ক্বাদকী স্কোপ অসি হেন্না পাকথোক-চাউথোক্লে অমসুং ফোর্মেৎ অসিসু হেন্না ইফেক্তিব ওইরি।
ঐখোয়না অমনা অমদা থাজবা, ঐখোয়গী অচেৎপা ফিরেপ অসিনা দেমোক্রেতিক ফোর্সশিংদা অনৌবা ইনর্জী অমসুং থৌনা হাপ্লি।
ক্বাদকী থাক্তা লৈরিবা ঐখোয়গী ম্যুচুএল কোওপরেসন অসিনা কফ্রী, ওপন, অমসুং ইনক্লুসিব ইন্দো-পেসিফিক রিজন অমা ওইহন্নবা শাহৌ অমা পীরি, মসি ঐখোয় পুম্নমক্কী মান্নবা পান্দম ওইরি।
কোবিদ-১৯না পীবা চৈথেং লৈজরবসু ঐখোয়না ভেক্সিন-দেলিভরী, ক্লাইমেৎ এক্সন, সপ্লাই চেন রেজিলিয়েন্স, দিজাস্তর রেস্পোন্স অমসুং ইকনোমিক কোওপরেসন অসিগুম্বা লম কয়াদা কোওর্দিনেসন পীবা হেনগৎহনখি। মসিনা ইন্দো-পেসিফিক্তা শান্তি, চাউখৎপা অমসুং তংদু লৈতাবা পুরকপা ঙমহল্লি।
ক্বাদনা ইন্দো-পেসিফিক রিজনগীদমক কনস্ত্রক্তিব এজেন্দা অমা ঙাক্না চৎলি।
মসিগা লোয়ননা ‘ফোর্স ওফ গুদ’ হায়না লৈরিবা ক্বাদকী মীংচৎ অসি হেন্না মপাঙ্গল কনখৎহল্লগনি।
হন্না-হন্না থাগৎচরি!


text:
PIB Headquarters
কোবিদ-১৯দা পি.আই.বি.গী বুল্লেতিন
Posted On:
17 FEB 2022 6:37PM by PIB Imphal
- লৈবাক পুম্বগী ভেক্সিনেসন দ্রাইবকী মখাদা হৌজিক ফাওবদা ভেক্সিন দোজ করোর ১৭৪.২৪ কাপথোকখ্রে
- ভারতকী এক্তিব কেসলোদ হৌজিক ৩,৩২,৯১৮ লৈরি
- এক্তিব কেসশিং ০.৭৮%দা লৈরি
- হৌজিক ওইরিবা ফগৎলকপগী চাং ৯৮.০৩%দা লৈরি
- হৌখিবা পুং ২৪দা ৬৭,৫৩৮ ফগৎলক্তুনা অপুনবা ফগৎলকপা ৪,১৯,১০,৯৮৪দা হেনগৎলে
- হৌখিবা পুং ২৪দা অনৌবা কেসশিং ৩০,৫৩৭ লাক্লি
- নোংমগী ওইবা পোজিতিবিতী রেত (২.৬১% )নি
- চয়োলগী পোজিতিবিতী রেত (৩.০৪%)নি
- হৌজিক ফাওবদা অপুনবা তেস্ত করোর ৭৫.৫৫ তৌখ্রে; হৌখিবা পুং ২৪দা তেস্ত ১১,৭৯,৭০৫ তৌখ্রে
#Unite2FightCorona #IndiaFightsCorona
প্রেস ইনফোর্মেসন ব্যুরো
ইনফোর্মেসন অমসুং ব্রোদকাস্তিং মন্ত্রালয়
ভারত সরকার
*****
ভারতকী অপুনবা কোবিদ-১৯ ভেক্সিনেসনগী কবরেজ করোর ১৭৪.২৪ হেনখ্রে
হৌখিবা পুং ২৪দা ভেক্সিন দোজ লাখ ৩৪.৭৫ হেন্না কাপখি
রিকবরী রেৎ অসি হৌজিক ৯৮.০৩%দা লৈরি
হৌখিবা পুং ২৪দা অনৌবা কেস ৩০,৭৫৭ রিপোর্ত তৌরকখি
ভারতকী এক্তিব কেসলোদ অসি হৌজিক ৩,৩২,৯১৮দা লৈরি
চয়োলগী ওইবা পোজিতিবিতী রেৎ হৌজিক ৩.০৪% ওইরি
হৌখিবা পুং ২৪দা ভেক্সিন দোজ লাখ ৩৪.৭৫ (৩৪,৭৫,৯৫১) হেন্না কাপখিবগা লোয়ননা ভারতকী কোবিদ-১৯ ভেক্সিনেসন কবরেজ অসি ঙসি অয়ুক্কী পুং ৭ ফাওবগী প্রোভিজনেল রিপোর্তশিংগী মতুং ইন্না করোর ১৭৪.২৪ (১,৭৪,২৪,৩৬,২৮৮) হেনখ্রে।
মসি সেসন ১,৯৬,৬৫,০২৪গী খুত্থাংদা য়ৌবা ঙমখি। ঙসি অয়ুক্কী পুং ৭ ফাওবগী প্রোভিজনেল রিপোর্তশিংগী মতুং ইন্না অপুনবা মশিংগী ব্রেক-অপতা পীরিবশিং অসি য়াওরি:
হৌখিবা পুং ২৪দা মীওই ৬৭,৫৩৮ নাবা ফগৎখি অমসুং নাবা ফগৎখিবা মীওইশিংগী অপুনবা মশিং (লাইচৎনা হৌরকপদগী) অসি হৌজিক ৪,১৯,১০,৯৮৪ শুখ্রে।
মসিগা লোয়ননা ভারতকী রিকবরী রেৎ অসি ৯৮.০৩% য়ৌখ্রে।
হৌখিবা পুং ২৪দা অনৌবা কেস ৩০,৭৫৭ রিপোর্ত তৌরকখি।
ভারতকী এক্তিব কেসলোদ অসি হৌজিক ৩,৩২,৯১৮ দা লৈরি। এক্তিব কেসশিং অসি লৈবাক্কী অপুনবা পোজিতিব কেসশিংগী শরুক ০.৭৮% ওইরি।
লৈবাক অসিদা তেস্তিং কেপাসিতী অসি মখা তানা হেনগৎহনখি। হৌখিবা পুং ২৪দা পুন্না তেস্ত ১১,৭৯,৭০৫ তৌখি। ভারতনা হৌজিক ফাওবদা অপুনবা তেস্ত করোর ৭৫.৫৫ (৭৫,৫৫,৩২,৪৬০) হেন্না তৌখ্রে।
লৈবাক শিনবা থুংবদা তেস্তিং কেপাসিতী হেনগৎহনবগা লোয়ননা লৈবাক্কী ওইনা হৌজিক চয়োলগী ওইবা পোজিতিবিতী রেৎ অসি ৩.০৪% অমসুং নোংমগী ওইবা পোজিতিবিতী রেৎ অসি ২.৬১% ওইরি হায়না রিপোর্ত তৌরকখি।
https://pib.gov.in/PressReleasePage.aspx?PRID=1798926
স্তেত/য়ু.তি.শিংদা লৈরিবা কোবিদ-১৯ ভেক্সিন অপদেৎ
স্তেত/য়ু.তি.শিংদা ভোক্সিন দোজ করোর ১৭১.৬৭ হেন্না ফংহনখ্রে
স্তেত/য়ু.তি.শিংদা লেমহৌবা অমদি শীজিন্নদ্রিবা ভেক্সিন দোজ করোর ১১.৭৩ হেন্না হৌজিকসু লৈরি
কেন্দ্র লৈঙাক্না লৈবাক শিনবা থুংনা কোবিদ-১৯ ভেক্সিনেসনগী খোঙজেল য়াঙখৎহনবা অমদি মীৎয়েং পাকথোক চাউথোকহন্নবা ফিরেপ লৌরি। মীপুম খুদিংদা ভেক্সিন ফংহনবগী অনৌবা তাঙ্কক অসি ২০২১গী জনুৱারী ১৬তগী হৌখিবনি। কোবিদ-১৯ ভেক্সিনেসনগী য়ুনিভর্সলাইজেসনগী অনৌবা ফেজ অসি ২০২১গী জুন ২১দগী হৌখ্রে। স্তেত অমসুং য়ু.তি.শিংদা মখোয় মশানা হেন্না ফবা মওংদা থৌরাং তৌজনবা অমদি ভেক্সিন সপ্লাই চেন স্ত্রীমলাইন তৌনবা ভেক্সিন হেন্না ফংহন্দুনা অমদি ভেক্সিন লৈবা লৈতবগী ফীভম মাঙজৌননবা উহন্দুনা ভেক্সিনেসন দ্রাইব অসি হেনগৎহল্লে।
লৈবাক পুমবগী ওইবা ভেক্সিনেসন দ্রাইব অসিগী শরুক অমা ওইনা ভারত লৈঙাক্না স্তেত অমসুং য়ু.তি.শিংদা কোবিদ ভেক্সিন লেম্না পীদুনা ঙাক্লৌ পীরি। মীপুম খুদিং কোবিদ-১৯ ভেক্সিন ফংহনবগী অনৌবা তাঙ্ককসিদা কেন্দ্র লৈঙাক্না লৈবাকসিদা লৈরিবা ভেক্সিন পুথোক্লিবা কম্পেনীশিংনা পুথোকপা ভেক্সিনগী ৭৫% লৈদুনা স্তেত অমসুং য়ু.তি.শিংদা (লেম্না)পীগনি ।
ভারত সরকারগী লৈঙাক্কী (মমল লৌদবা চেনেলদা) অমদি দাইরেক্ত স্তেত প্রোক্যুরমেন্ত কাঙলুপকী থোংদা হৌজিক ফাওবদা রাজ্যশিং/য়ু.তি.শিংদা ভেক্সিন দোজ করোর ১৭১.৬৭ (১,৭১,৬৭,৬৬,২২০) হেন্না ফংহনখ্রে।
রাজ্যশিং/য়ু.তি.শিংদা কাপ্ননবা লেমহৌরিবা অমদি শীজিন্নদ্রিবা কোবিদ ভেক্সিন দোজ করোর ১১.৭৩ (১১,৭৩,১৭,৪৫১) হেন্না লৈরি।
https://pib.gov.in/PressReleasePage.aspx?PRID=1798923
ত্বীৎ লিঙ্কশিং
******
(Release ID: 1799139)
Visitor Counter : 86


text:
শেনমিৎলোন্দা মন্ত্রীমন্দলগী মীফম (সি.সি.ই.এ.)
কেন্দ্রগী মন্ত্রী মন্দলনা "এতমোসফেয়র এন্দ ক্লাইমেৎ রিসর্চ-মোদেলিং ওবজর্বিং সিস্তেম্স এন্দ সর্বিসেস(এক্রোস)" কী পুল্লপ-পুনবা স্কীম অসি ১৪ শুবা ফাইনান্স কম্মিসন্দগীনা মথংগী ফাইনান্স কম্মিসন সাইকল(২০২১-২০২৬) ফাওবা মখা তানা চত্থনবগী অয়াবা পীখ্রে
এক্রোসকা মহাক্কী সব-স্কীম নিপালগা কোন্ননা মথংগী ফাইনান্স সাইকল মঙাগী ওইনা লুপা করোর ২,১৩৫ চংগনি হায়না পানরি
Posted On:
24 NOV 2021 3:41PM by PIB Imphal
প্রধান মন্ত্রীনা ময়ায় তাংবল লৌদুনা ফমখিবা ইকোনোমিক এফেয়র্সকী কেবিনেৎ কমিতিনা ঙসি মথংগী চহী মঙা হায়বদি ২০২১-২০২৬ কী ওইবা ফাইনান্স সাইকলগী ওইনা এতমোসফেয়র এন্দ ক্লাইমেৎ রিসর্চ-মোদেলিং ওবজর্বিং সিস্তেম্স এন্দ সর্বিসেস(এক্রোস) অমসুং মহাক্কী সব-স্কীম নিপালগা কোন্ননা লুপা করোর ২,১৩৫ চংগনি হায়না পানবা পুল্লপ-পুনবা স্কীম অসি মখা তানা চত্থনবগী অয়াবা পীখ্রে। স্কীম অসি আর্থ সাইন্স মন্ত্রালয়(এম.ও.ই.এস.) না মহাক্কী ইন্দিয়া মেতিওরোলোজিকেল দিপার্তমেন্ত (আই.এম.দি.), নেস্নেল সেন্তর ফোর মেদিয়ম রেঞ্জ ৱেদর ফোরকাস্তিং(এন.সি.এম.আর.দব্লয়ু.এফ.); ইন্দিয়ন ইন্সতিত্যুৎ ওফ ত্রোপিকেল মেতিওরোলোজি(আই.আই.তি.এম.) অমসুং নেস্নেল সেন্তর ফোর ওসিন ইনপোর্মেসন সর্ভিসেস(আই.এন.সি.ও.আই.এস.) দগী তৌহনবনি।
মরিক চুম্বা ৱারোলশিং:
এক্রোস স্কীম অসি আর্থ সাইন্স মন্ত্রালয়(এম.ও.ই.এস.) কী এত্মোসফরিক সাইন্স প্রোগ্রামগা মরি লৈনৈ অমসুং ৱেদর এন্দ ক্লাইমেৎ সর্ভিসেসকী তোঙান-তোঙানবা হীরমদা য়েংশিল্লি। হীরম খুদিংমক অসি "এক্রোস" কী মখাদা পুল্লপ-পুন্না তৌবা স্কীম নিপাল ওইনা হাপচিনখি অমসুং মসিগী থবক পাংথোকপা অসি হায়রিবা ইন্সতিত্যুৎ মরি অসিদগী অপুনবা মওংদা থবক পাংথোকই। থবক পাংথোকপগী লাল্লোং অমসুং পান্দম:
এক্রোস স্কীমগী মখাদা লৈবা সব-স্কীম নিপাল অসি মওং তোঙান-তোঙানবা হীরমশিংগীনি অমসুং আই.এম.দি., আই.আই.তি.এম., এন.সি.এম.আর.দব্লয়ু.এফ. অমসুং আই.এন.সি.ও.আই.এস. তগী অইং-অশা অমদি ঈশিং-নুংশিৎকী হীরম পুম্বা থুংনা থবক পাংথোক্নবা অপুনবা মওংদা থবক পাংথোকখিবনি। ইন্সতিত্যুৎ খুদিংমক্কী মখাদা পীরিবা স্কীম নিপাল অসিদগী মথক্তা পীরিবা থবকশিং অসি পাংথোক্নবগীদমক্তা মরুওইবা থৌদাং লৈ:
- দোপ্পল ৱেদর রাদার্স(দি.দব্লয়ু.আর.)-আই.এম.দি. হৌদোকপা
(ii) ফোরকাস্ত সিস্তেম-আই.এম.দি. ফগৎহনবা
(iii) ৱেদর অমসুং ক্লাইমেৎ সর্ভিসেস-আই.এম.দি.
(iv) এতমোসফরিক ওবজর্বেসন নেতৱর্ক-1 এম.দি.
(v) ন্যুমরিকেল মোদেল্লিং ওফ ৱেদর এন্দ ক্লাইমেৎ -এন.সি.এম.আর.দব্লয়ু.এফ.
(vi) মোন্সুন মিসন III- আই.আই.তি.এম./এন.সি.এম.আর.দব্লয়ু.এফ./আই.এন.সি.ও.আই.এস./আই.এম.দি.
(vii) মোন্সুন কনভেন্সন, ক্লাউদ্স এন্দ ক্লাইমেৎ চেঞ্জ (এম.সি.4)- আই.আই.তি.এম./এন.সি.এম.আর.দব্লয়ু.এফ./আই.এম.দি. (viii) হাই পর্ফোর্মেন্স কম্প্যুতিং সিস্তেম (ঐচ.পি.সি.এস.)-আই.আি.তি.এম./এন.সি.এম.আর.দব্লয়ু.এফ.
থবক লৈহল্লকপা য়াবা য়াওনা মরুওইবা ফল:
স্কীম অসি অফবা মওংদা ইরোই-লোইবা য়ুজরনা পব্লিক ৱেদর সর্ভিস, এগ্রো মেতিওরোলোজিকেল সর্ভিসেস, এভিএসন সর্ভিসেস, এনভাইরোন্মেন্তেল মোনিতরিং সর্ভিসেস, ক্লাইমেৎ সর্ভিসেস, তুরিজম, পিলগ্রিমেজ, পাৱর জেনরেসন, ৱাতর মেনেজমেন্ত, স্পোর্তস অমসুং এদভেঞ্চরনচিংবশিংগা মরি লৈনবা কান্নবা অসি অইং-অশা, ঈশিং-নুংশিৎ অমসুং সমুদ্রগী মতাংদা ফোরকাস্ত অমসুং সর্ভিসশিং অমদি অতোপ্পা খুদোংথিবা থোকপা য়াবগী মরি লৈনবা সর্ভিসশিং অদুক্কী মতিক য়াম্না ফংহন্নবনি। ফোর্কাস্তকা মরি লৈনবা ই-পাওশিং অসি শেম্বদগী হৌনা মসিগী মথং-মনাওশিং অসি মপুং ওইবা থৌওংগা লোয়ননা থাক খুদিংদা মীওই কয়াদা থবক ফংহল্লকপা য়াবা মশিং য়াম্না মীওই মশিং কয়াগী থবক তৌবা মীওইশিংগী মথৌ তাই।
বেকগ্রাউন্দ:
অইং-অশা, ঈশিং-নুংশিৎ অমসুং সমুদ্রগা মরি লৈনবা পেরামিতরশিং অসি য়েংশিন্নবা অমসুং ক্লাইমেৎ সর্ভিশশিং অসি শেমগৎপদা চেকশিনবা য়াওনা খুন্নাইগী, শেল-থুমগী অমসুং অকোইবগী ফীভমগী কান্নবশিং অসিগীদমক্তা অিং-অশা, ঈশিং-নুংশিৎ অমসুং খুদোংথিবগী মরি লৈনবা থৌদোকশিংগী মতাংদা হান্না হায়বা ঙম্বা অসি লৈহন্নবগীদমক্তা অমসুং মসিদা ফগৎহল্লকপা য়াবা রিসর্চ অমসুং দিবেলপমেন্তকী থবকশিং পায়খৎনবা আর্থ সাইন্স মন্ত্রালয়(এম.আই.এস.) কী তোঙান-তোঙানবা তঙাই-ফদনা তৌদবা য়াদবশিংগী মনুংদা অমনি। মালেমসিগী ঈশিং-নুংশিৎ হোংলকপনা মরম ওইরগা অইং-অশা য়াম্না ফত্তবগী থোরক্লিবা থৌদোকশিং অমসুং য়াম্না শাথিনা ফত্তবা অইং-অশাগা মরি লৈনবা খুদোংথিবশিং অসিনা আর্থ সাইন্স মন্ত্রালয়(এম.ও.এস.) পু তোঙান-তোঙানবা পান্দমদা য়ুম্ফম ওইবা প্রোগ্রামশিং শেম্নবগীদমক্তা ইথীল পীখিবনি। মসিগী প্রোগ্রামশিং অসি আই.এম.দি., আই.আই.তি.এম., এন.সি.এম.আর.দব্লয়ু.এফ. অমসুং আই.এন.সি.ও.আই.এস. কী থোংদগী অপুনবা মওংদা থবক পাংথোকহনখিবনি। মরম অসিনা হায়রিবা থবকশিং অসি “এক্রোস” কী অপুনবা স্কীমগী মখাদা অমত্তা ওইনা থমখিবনি।
*****
(Release ID: 1774797)
Visitor Counter : 82
Read this release in:
Marathi
,
Tamil
,
Telugu
,
Kannada
,
English
,
Urdu
,
Hindi
,
Bengali
,
Punjabi
,
Gujarati
,
Odia
,
Malayalam


text:
খুঙ্গং চাউখৎ-থৌরাং মন্ত্রালয়
কেন্দ্রগী খুঙ্গং চাউখৎ থৌরাং অমসুং পঞ্চায়তি রাজকী মন্ত্রী শ্রী নরেন্দ্র সিংহ তোমারনা গরীব কল্যান রোজগার অভিয়ানগী ৱেব পোর্তেল হৌদোকখ্রে
তোঙান তোঙানবা দিস্ত্রিক্তশিংগী ওইবা অমসুং থবকশিংগী ওইবা অভিয়ান অসিগী শরুকশিংগী মতাংদা পোর্তেল অসিনা ই-পাউ পীরগনি; থবকশিংগী খোংজেল অমসুং লোইশিনখ্রবরা য়েংশিনবসু ঙমহল্লগনি
কোবিদ-১৯গী লোকদাউননা মরম ওইরগা মখোয়গী পোক্নফম লমদমশিংদা হল্লক্লবা স্কিল লৈরবা শিন্মী লাখ কয়াদা গরীব কল্যান রোজগার অভিয়ান অসিনা থা মরিগী কান্নরবা থবক পীরগনি হায়না শ্রী তোমারনা ফোঙদোকখি
Posted On:
26 JUN 2020 5:59PM by PIB Imphal
কেন্দ্রগী খুঙ্গং চাউখৎ থৌরাং, পঞ্চায়তি রাজ অসুং লৌউ-শিংউ অমসুং লৌমীগী য়াইফ থৌরাং মন্ত্রী শ্রী নরেন্দ্র সিংহ তোমারনা নই দিল্লীদগী ভিদিও কনফরেন্সকী খুত্থাংদা গরীব কল্যান রোজগার অভিয়ানগী ৱেব পোর্তেল ঙসি হৌদোকখ্রে। কোবিদ-১৯গী লায়চৎনা ওইহল্লক্লিবা ফীভম অসিনা মরম ওইরগা লাক্লিবা থা মরি অসিদা রিতর্নী মাইগ্রেন্ত শিন্মীশিং মখোয়গী খুঙ্গংশিংদা থবক পীনবগী পান্দমদা গরীব কল্যান রোজগার অভিয়ান কৌবা থবক পীবা-লোয়ননা-খুঙ্গংগী ইনফ্রাস্ত্রকচর শেম্নবা প্রোগ্রাম ওইবা অচৌবা কেম্পেন অমা জুন ২০, ২০২০দা ইকাইখুম্নরিবা প্রধান মন্ত্রী শ্রী নরেন্দ্র মোদীনা হৌদোকখি। খুঙ্গংগী চাউখৎ থৌরাংগী স্তেৎকী মন্ত্রী সাধভি নিরঞ্জন জোতি, খুঙ্গংগী চাউখৎ থৌরাংগী সেক্রেতরী শ্রী নাগেন্দ্রা নাথ সিনহা, খনগৎলবা দিস্ত্রিক্তশিংদা অভিয়ান অসি ইমপ্লিমেন্ত তৌবা য়েংশিন্নবা সরকারনা এপ্পোইন্ত তৌরবা সেন্ত্রেল নোদেল ওফিসর ১১৬, অমসুং অভিয়ান অসিগা মরী লৈনবা মন্ত্রালয়শিং অমসুং স্তেৎ সরকারগী মকোক থোংবা ওফিসরশিং ভিদিও কনফরেন্স অসিদা শরুক য়াখি।
তোঙান তোঙানবা দিস্ত্রিক্তশিংগী ওইবা অমসুং স্কিমশিংগী ওইবা অভিয়ান অসিগী শরুকশিংগী মতাংদা মীয়ামদা ই-পাউ পীবদা নত্তনা দিস্ত্রিক্ত অমদা রিতর্নী মাইগ্রেন্ত শিন্মী ২৫০০০ হেন্না লৈরিবা স্তেৎ ৬কী দিস্ত্রিক্ত ১১৬দা লুপা কোতি ৫০,০০০গী ফন্দ থাদদুনা পাইখৎলিবা থবকশিং অসিগী খোংজেল য়েংশিনবদসু মতেং ওইগদৌরিবা ৱেব পোর্তেল অসি হৌদোকপদা শ্রী নরেন্দ্র সিংহ তোমারনা হরাওবা ফোঙদোকখি। শ্রী তোমারনা হায়খি মদুদি স্তেৎ সরকারগা লোয়ননা পুন্না হোৎন্দুনা কেন্দ্র সরকারনা কোবিদ-১৯ লায়চৎনা ওইহল্লিবা অৱাবা ফীচম অসি মাই পাক্না মায়োক্নবা ঙম্লি। প্রধান মন্ত্রী শ্রী নরেন্দ্র মোদীগী অফবা লমজিং অসিনা মরম ওইরগা লোকদাউনগী মনুং ওইরবসু লাইরবা মীয়ামগী হিংনবগী হোৎনবদা থেংনরিবা খুদোংচাদবশিং অসি কোকহন্ননবা লৌউ-শিংউ, অপিকপা ইন্দস্ত্রীশিং অমসুং সরকারগী য়াইফ থৌরাং অমসুং চাউখৎ থৌরাংগা মরী লৈনবা থবক থৌরমশিং অসি লেপ্পা লৈতনা মথৌ তৌরি।
চৎলিবা শেনবা চহি অসিদা লুপা কোতি ১,০১,৫০০ কায়থখিবগা লোয়ননা এম.জি.এন.আর.জি.জি.এস. অসি স্কিল য়াওদবা মীওইশিংদা থবক পীবা খ্বাইদগী য়াম্বা ওইরি আয়না শ্রী তোমারনা ফোঙদোকখি। লোকদাউননা মরম ওইরগা মখোয়গী পোক্নফম খুঙ্গংদা হল্লক্লবা স্কিল লৈরবা শিন্মী লাখ কয়াদা থবক পীনবগী প্রধান মন্ত্রীগী অপাম্বগী মতুং ইন্না, গরীব কল্যান রোজগার অভিয়ান অসি শেন্থং লুপা কোতি ৫০,০০০গা লোয়ননা জুন ২০ ২০২০দা হৌদোকখি মসিগী নোদেল মন্ত্রালয় অসি খুঙ্গংগী চাউখৎ থৌরাং মন্ত্রালয়না ওইরি, লোয়ননা নুমিৎ ১২৫ অসিদা খনগৎলবা দিস্ত্রিক্তশিংদা থবক মখল ২৫ অসি লোইশিন্ননবা ভারত সরকারগী অতোপ্পা মন্ত্রালয় ১২গা পুন্না কুপনা য়েংশিন্দুনা হোৎনরি। শ্রী তোমারনা ফোঙদোকখি মদুদি হায়রিবা থবক থৌরমশিং অসি থাখিবা মতমগী মতুং ইন্না মহৌশাগুম্না থবক চৎথরম্বা অসি হৌজিক্তি লায়চৎ অসিনা থোকহল্লিবা খুদোংচাদবা অসি অতেনবা মতমগী মনুংদা খুঙ্গংগী মফমশিংগী ইনফ্রাস্ত্রকচর শেমগৎনবা খুদোংচাবা ওইনা ওন্থোক্তুনা খোংজেল য়াংনা থবক তৌখ্রে।
ৱেব পোর্তেল অসি হৌদোকখ্রবা মতুংদা খনগৎলবা দিস্ত্রিক্ত ১১৬কী সেন্ত্রেল নোদেল ওফিসরশিংগীদমক্তা ৱার্কশোপ অমা তৌখি মসিদা খুঙ্গংগী চাউখৎ থৌরাংগী সেক্রেতরী শ্রী নাগেন্দ্রা নাথ সিনহানা মসিদা য়াওরিবা তোঙান তোঙনবা মন্ত্রালয়শিং, মরী লৈনরিবা স্তেৎ সরকারশিং অমসুং দিস্ত্রিক্ত এদমিনিস্ত্রেসনশিংনা অভিয়ান অসিগী মখাদা চৎথরিবা থবকশিং অসি ইমপ্লিমেন্ত তৌনবা অমসুং মতম চানা লোইশিন্নবা লৌগদবা থৌদাংশিং অদুসু খঙহনখি। রেলৱেজ, রোদ ত্রান্সপোর্ত অমসুং হাইৱেজ, মাইনস, ন্যু অমসুং রিন্যুএবল ইনর্জি, থক্নবা ঈশিং অমসুং সেনিতেসন, ইনভাইরনমেন্ত অমসুং ফোরেস্ত, পেত্রোলিয়ম অমসুং নেচরেল গ্যাস, তেলিকোম, লৌউ-শিংউ, পঞ্চায়তী রাজ, বোর্দর রোদস ওর্গনাইজেসন অমসুং তোঙান তোঙানবা খুঙ্গং চাউখৎ থৌরাংগী বিভাগশিংগী মন্ত্রালয়শিং অসিগী মীহুৎশিংনা নোদেল ওফিসরশিংগী কান্ননবা অকুপ্পা ৱারোল য়াওবা প্রজেন্তেসনশিং উৎখি।
*****
(Release ID: 1634695)
Visitor Counter : 70


text:
হকশেল অমসুং য়াইফ-য়ুম্বাল মন্ত্রালয়
শ্রী মন্সুখ মন্দাবিয়ানা য়ুনিসেফকী স্তেত ওফ দি ৱার্ল্দস চিল্দ্রেন রিপোর্ত রিলিজ তৌখ্রে
অঙাংশিং অমদি নহা ওইরিবা মীওইশিংগী মেন্তেল হেল্থদা পীরিবা কোবিদ-১৯গী চৈথেংগী মতাংদা রিপোর্তনা পল্লি
“হোলিস্তিক হেল্থদা মরু ওই হায়না খল্লিবা হিদাক-লাংথক্কী ভারতকী চৎনবিশিংদা হকচাং অমদি পুক্নিং-ৱাখলগী হকশেল অসি তৎন-থানবা য়াদে”
অফবা সমাজ অমা শেম্ননবগীদমক মেন্তেল হেল্থ ইসুশিং থেংনবা য়াম্না মরু ওই: কেন্দ্রগী হকশেল মন্ত্রী
“মহৈরোইশিংবু মখোয়গী এগজামগী লাংতক্নবা লৈরিবা অদুদগী নাথৈনবা প্রধান মন্ত্রী জি মশামক্না হোৎনখ্রে”: ‘পরিক্সা পে চর্চা’দা শ্রী মন্দাবিয়া
Posted On:
05 OCT 2021 4:06PM by PIB Imphal
ঙসি মফম অসিদা হকশেল অমদি য়াইফ-য়ুম্বালগী কেন্দ্রগী মন্ত্রী শ্রী মন্সুখ মন্দাবিয়ানা য়ুনিসেফকী গ্লোবেল ফ্লেগশিপ পব্লিকেসন – “দি স্তেত ওফ দি ৱার্ল্দস চিল্দ্রেন ২০২১; ওন মাই মাইন্দ: প্রোমোতিং, প্রোতেক্তিং এন্দ কেয়রিং ফোর চিল্দ্রেন্স মেন্তেল হেল্থ” রিলিজ তৌখ্রে৷ কোবিদ-১৯ লাইনা-লাইৎচৎনা অঙাংগী মেন্তেল হেল্থদা পীরিবা শাফু অদু রিপোর্ত অসিনা কুপথনা পল্লি৷
রিপোর্ত অদু ঙসি মালেম পুম্বগী ওইনা লোঞ্চ তৌখি৷ মেন্তেল হেল্থদা মীৎয়েং থম্লিবা রিপোর্ত অদুগী মরু ওইরিবশিং অদু ফোংদোক্লদুনা, শ্রী মন্দাবিয়ানা হায়খি, “মেন্তেল হেল্থ হায়বসি অরিবা ইসু অমদি হৌজিক হৌজিক লৈরিবা ইসু ওইরি৷ লাইনা চেন্দবা হকচাং অমদি নুংঙাই-য়াইফনা লৈবদা ঐখোয়গী হিদাক লাংথক্কী ত্রেদিস্নেল সিস্তেমশিংনা মরু ওই হায়না খল্লিঙৈ, ভারতকুম্বা চাওখৎলক্লিবা লৈবাকশিংদা পুক্নিং ৱাখল লৈতাদবগী প্রোব্লেমশিং থেংনবা হেনগৎলকখ্রে৷” খুঙ্গংগী লোউ-শিংউবগী বেক্তগ্রাউন্দদগী লাকপা মহাক মশাগী জোইন্ত ফেমিলীগী খুদম অমা পীরদুনা, অঙাংশিং অমদি ইনখৎলক্লিবা নহাশিংনা হায়রিবা সেত্তিংশিং অসিদা অতোপ্পা ফেমিলী মেম্বর কয়া অমগা ৱারি-ৱাতায় শানবগী খুদোং চাবা ফংই, মসিদা মখোয়গী পুক্নিং-ৱাখল নুংঙাইতবা মতমশিংদা মখোয়গী নুংঙাইতবা ৱারিশিং অদু পুথোক্নরকপা য়াগনি অমদি মমা-মপা ওইবশিংনা থৌওইদবা মতমশিংদা লমজিং লমতাক লৌবা য়াগনি হায়না মহাক্না শন্দোক্না তাকখি৷ ন্যুক্লিয়র ইমুংশিংগী চৎনবি অসিনা তোখায় তোখায় তাবা হেনগৎহল্লি অমদি মসিগী মতুং ইন্না পুক্নিং-ৱাখল লাংতক্নবা হেনগৎহল্লি হায়না মহাক্না মখাতাখি৷
“কোবিদ-১৯ অসি সমাজ পুম্বগী ওইনা পুক্নিং-ৱাখল লাংতক্নবগী চাংয়েং অমা ওইখি” হায়না কেন্দ্রগী হকশেল মন্ত্রীনা ফোংদোকখি৷ কোবিদ১৯গী অনিশুবা সর্জকী মতমদা ফার্মক্যুতিকেল্স মন্ত্রী ওইনা মহাক্না থেংনখিবা মহাক্কী ওইবা এক্সপরিয়েন্স অদু মহাক্না পনখি৷ “হিদাক লাংথকশিং পুথোকপগী চাং অসি হেনগৎহনগদবনি অমদি অনৌবা প্লান্তশিং শেমগৎপগী ওফিসিয়েল প্রোসেস অদুসু খোঙজেল য়াংখৎহনগদবনি৷ মীওইবা জাতিগী ওইনা খ্বাইদগী ৱারবা মতম অসিদা অসিগুম্বা থবকশিং পাংথোকপা হায়বসি পুক্নিং ৱাখল য়াম্না ৱাবা ওইখি” হায়না মহাক্না ফোংদোকখি৷ পুক্নিং ৱাখল লৈতাদবগী অৱাবা থেংনরিবা অদুদগী য়োগ, শ্বর শানবা অমদি সাইকল থৌবনা মহাকপু লান্থোকপা ঙমহনখি হায়না মহাক্না মখাতাখি৷
অফবা সমাজ অমা শেম্বদা য়াম্না মরু ওইবা এস্পেক্ত অমা ওইনা পুক্নিং-ৱাখল লৈতাদবগী প্রোব্লেম থেংনবা অসি য়াম্না মরু ওই হায়না মন্ত্রী অসিনা পনখি৷ পুক্নিং-ৱাখল লৈতাদবগী ইসুশিং অসি থেংনবা মতমদা মমা-মপাশিং অমদি ইমুংগা লোইননা ওজাশিং অসি য়াম্না মরু ওইবা স্তেকহোল্দরশিং ওই হায়না মহাক্না পনখি৷ থাজনবা অমদি ইকাই খুম্নবা থাক অমদগী ইমুং অমদি ওজাশিংনা অঙাংশিংগা কোইদনা তাথোক-তাশিন তৌদুনা ৱারি শানগদবনি৷
ইসু অসি হেন্না পাক চাওবা স্কেল অমদা থেংননবা সরকারনা হোৎনখিবা অদু পল্লদুনা, অচৌবা এগজামিনেসনশিং মাইয়োক্নরিবা ইনখৎলক্লিবা নহাশিংগা ৱারি-ৱাতায় শাননবগী লৈরিবা প্রধান মন্ত্রীগী ‘পরিক্সা পে চর্চা’গী মরমদা শ্রী মন্দাবিয়ানা নিংশিংখ্রে৷ “মহৈরোইশিংনা এগজামগী লাংতক্নবা লৈরিবা অদুদগী ঙাকথোক্নবা প্রধান মন্ত্রী জি মহাক মশামক্না হোৎনখ্রে৷ স্কুল কারিবা অঙাংশিংনা মখোয়না ফংলিবা রিজল্তশিং অমদি তুংগীদমক কা হেন্না ৱাখল শোন্থদনা অফবা ৱাখল লৈবা পুন্সি অমদা পুরক্নবা মহাক্না ‘মন কি বাত’কুম্বা প্লেতফোর্মগী খুৎথাংদা চাং নাইনা অঙাংশিংদা পাওতাক পীরি৷ অসিগুম্লবা অপিকপা খোঙথাংশিং অসিনা এগজামিনেসনশিং অমদি অতোপ্পা ইসুংশিংনা মরম ওইদুনা পুক্নি্ং-ৱাখল ৱাহনবা য়ারিবা অঙাংশিংদা অচৌবা শাফু অমা পী” হায়না মহাক্না ফোংদোকখি৷
মেন্তেল হেল্থ অমদি ফিজিকেল হেল্থ অসি চপ মান্নবা চান্দি অমগী মমাই অনিনি হায়না কেন্দ্রগী হকশেল সেক্রেতরী শ্রী রাজেশ ভুশননা ফোংদোকখি৷ মেন্তেল হেল্থ ইসুশিংগা শাগোন্নরিবা সোসাইতেল স্তিগমাগী চৎনবি অদু মহাক্না পনখি৷ মমিং নিংথিনা লৈরবা তোঙান তোঙানবা স্কুলশিংদা মহৈরোইশিংগা কাউন্সিলরশিংগা অয়াম্বা মতমদা লোইনবা ৱাৎলিবা অদু মহাক্নসু পনখি৷
য়ুনিসেফকী ইন্দিয়া রিপ্রজেন্তেতিব, দা. য়স্মিন অলি হকনা রিপোর্ত অসিগী মরু ওইবা ফাইন্দিং খরা পুথোকখি৷ ভারত্তা চহি ১৫দগী ২৪ ফাওবগী মনুংদা লৈরিবা মীওইশিংগী চাদা ১৪রোমগী চাং নত্রগা মীওই ৭কী মনুংদা ১দি য়াম্না তোইনা তোইনা ৱাখল হন্থবা নত্রগা করিগুম্বা থবকশিং তৌবদা কা হেন্না পামজবা লৈতে হায়না স্তেত ওফ দি ৱার্ল্দস চিল্দ্রেন ২০২১না ফংখ্রে৷“অঙাংশিংনা পুক্নিং ৱাখলগী অৱাবা পুন্সি অমদা লৈবা খক্তা নত্তনা, অঙাং কয়া অমসু মীরাইবিবা অমদি তাথী-তাওইনা তৌবিবগী খুদোংথিবগী চাং ৱাংনা লৈরি” হায়না মহাক্না ফোংদোকখি৷
জোইন্ত সেক্রেতরী-পোলিসী(হেল্থ) শ্রী বিশাল চৌহন, নেস্নেল ইন্সতিত্যুত ওফ মেন্তেল হেল্থ এন্দ ন্যুরো সাইন্সেস(এন.আই.এম.ঐচ.এ.এন.এস.)কী দাইরেক্তর দা. প্রতিমা মু্র্থী অমদি অতোপ্পা মন্ত্রালয় অমসুং য়ুনিসেফকী ওফিসিয়েলশিংসু থৌরম অসিদা শরুক য়াখি৷
******
(Release ID: 1761205)
Visitor Counter : 77
Read this release in:
English
,
Urdu
,
Marathi
,
Hindi
,
Bengali
,
Punjabi
,
Odia
,
Tamil
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ বেক্সিন রোল আউৎ
লৈবাক শিনবা থুংনা পাঙথোকপা এক্সর্সাইজ অমদা রাজ্য অমসুং য়ু.তি. পুম্নমক্কী জিলা ১২৫গী সেসন সাইৎ ২৮৬তা কোবিদ-১৯ বেক্সিন কাপ্পগী মোক দ্রিল অমা পাঙথোকখ্রে
বেক্সিনেতর ১,১৪,১০০ রোম ত্রেন তৌখ্রে
কো-ৱিন সোফৱেয়রদা বেনিফিসরী লাখ ৭৪গী মথক্তা রেজিস্তর তৌখ্রে
বেক্সিন কাপ্পগী অকুপ্পা মরোলশিংসু য়েংশিনখি
Posted On:
02 JAN 2021 9:21PM by PIB Imphal
ভারতনা কোবিদ-১৯ লাইচৎ অসিগী মায়োক্তা লান্থেংনবদা মখল কয়াগী পন্দুম য়ৌবা ঙমখ্র। লৈবাক অসিনা কোবিস-১৯গী বেক্সিন পুথোক্নবা শেম-শারিবা অসিদা কেন্দ্রগী হকশেল অমসুং য়াইফ-য়ুম্বাল মন্ত্রালয় (এম.ও.ঐচ.এফ.দবল্যু.)না কোবিদ-১৯ বেক্সিন পুথোক্নবা শেম-শারিবা অসি য়েংশিন্নবা রাজ্যশিং/য়ু.তি.শিং অমসুং অতোপ্পা স্তেকহোল্দরগা লোইননা চুংশিন্নদুনা হোৎনবা ঙমহন্নবা হৌখিবা থা খরা অসিদা মসি পুথোক্নবা প্রো-এক্তিব ওইনা য়াওশিনখি।
লৈবাক শিনবা থুংনা চাউনা এক্সর্সাইজ অমদা ঙসি বেক্সিন কাপ্পগী এন্দ-তু-এন্দ মোক দ্রিল অমা রাজ্য অমসুং য়ু.তি. পুম্নমক্কী জিলা ১২৫ শিনবা থুংনা সেসন সাইৎ ২৮৬তা ঙসি পাঙথোকখি। জিলা অমমমনা পব্লিক হেল্থ ফেসিলিতী (দিস্ত্রিক্ত হোস্পিতাল/মেদিকেল কোলেজ), প্রাইবে* হেল্থ ফেসিলিতী, অমসুং রুরেল নত্ত্রগা অর্বান আউৎরীচ সাইৎশিং য়াওনা সাইৎ অহুম নত্ত্রগা অহুমদগী হেনবদা দ্রাই রন পাঙথোকখি। ওপরেস্নেল গাইদলাইনশিং অমসুং দ্রাই-রন পাঙথোক্নবগীদমক্তা রাজ্য অমসুং দিস্ত্রিক্ত ওফিসিএল পুম্নমক ত্রেন তৌখ্রে। দ্রাই রন অসিনা হেল্থ সিস্তেমদা কোবিদ-১৯ বেক্সিনেসন তৌবগী মেকানিজমশিং অসি চাংয়েং তৌবা অমসুং ব্লোক, জিলা অমসুং রাজ্যগী থাক্তা কো-ৱিন এপ্লিকেসন অসি প্লানিং, ইমপ্লিমেন্তেসন অমসুং রিপোর্ত তৌনবগী ফিল্দ এনভাইরনমেন্তদা শিজিন্নবগী ওপরেস্নেল ফীসিবিলিতী একসেস তৌনবা পান্দমদা পাঙথোকখি। দ্রাই রন অসিনা কোবিদ-১৯ রোল আউৎকী হিরম পুম্নমক্তা রাজ্য, জিলা, ব্লোক অমসুং হোস্পিতালগী থাক্কী ওফিসরশিংদা হেন্না খঙহৌনবা পাঙথোকপনি।
রাজ্যশিং/য়ু.তি.শিংনা লেপ্পা নাইদবা মওংদা লৈবাক শিনবা থুংনা অয়ুক পুং ৯দগী দ্রাই রন পাঙথোকখ্রে। বেনিফিসরীগী দেতা অপলোদ তৌবদগী হৌরগা সেসন সাইৎকী এল্লোকেসন অমসুং মাইক্রো প্লানিং, বেক্সিন এল্লোকেসন, সেসন সাইৎ মেনেজমেন্ত লোইননা তেস্ত বেনিফিসরীশিং, মেকানিজম রিপোর্ত তৌবা হায়রিবা থবক-থৌরমশিং অসি নোংমগী ওইবা দ্রাই রন অসি পাঙথোক্তুনা তশেংনা নুমিৎ অদুদা তৌগদবা মওং অদুদা চত্থখি। সেসন সাইৎ পুম্নমক্তা এদভর্স ইভেন্তস ফোলোৱিং ইম্ম্যুনাইজেসন (এ.ই.এফ.আই.) অমা হেক্তা য়েংশিন্নবা শেম-শারিবা অমসুং কোল সেন্তরশিংগী মথৌ তৌবগী মওং অদুসু চাংয়েং তৌখি। দ্রাই রন অসি দিস্ত্রিক্ত কল্ল;একতরশিংনা সুপর্ভাইজ তৌখি। দ্রাই রন অসি নুমিৎ অসিদা থেংনখিবা সমস্যাশিং অমসুং শিংনবশিং অসি জিলা অমসুং রাজ্য থাক্তা মীফমশিং পাঙথোক্তুনা দেব্রিফিং তৌদুনা লোইশিনখি। এম.ও.ঐচ.এফ.দবল্যু.না রাজ্যশিংগা নুমিৎ চুপ্পা পাও ফাওনদুনা মখোয়গী এক্সপিরিয়েন্স অদুগী মতাংদা ফীদবেক লৌখি। রাজ্যশিং/য়ু.তি.শিংনা ওপরেস্নেল প্রোসেস অমসুং মখোয়গা কো-ৱিন সোফৱেয়রগী লৈনরিবা মরীশিং য়াওরিবা দ্রাই রন মাই পাক্না পাঙথোকখিবা অসিনা মপুং ফানা অপেনবা ফোঙদোকখি।
এম.ও.ঐচ.এফ.দবল্যু.না বেক্সিনগী স্তোকশিং, মখোয়গী থম্বগী তেম্পরেচর অমসুং কোবিদ-১৯ বেক্সিনগী বেনিফিসরীশিং অমমমতগী ওইনা ত্রেক তৌবনবগীদমক্তা কো-ৱিন সোফৱেয়র দেবেলপ তৌখি। সোফৱেয়র প্রি-রেজিস্তর বেনিফিসরীশিংগী ওতোমেতেদ সেসন এল্লোকেসন তৌবগী খুত্থাংদা থাক পুম্নমক্তা প্রোগ্রাম মেনেজরশিংদা সোফৱেয়র অসিনা মতেং পাংগনি, মখোয়গী বেরিফিকেসন অমসুং দিজিতেল সর্তিফিকেৎ অমা বেক্সিন সেদ্যুল মাই পাক্না তৌরবা মতুংদা জেনরেৎ তৌগনি। ঙসি ফাওবদা কো-ৱিন সোফৱেয়রদা বেনিফিসরী লাখ ৭৫কী মথক্তা রেজিস্তর তৌখি।
লৈবাক শিনবা থুংনা তেম্পরেচর কন্ত্রোল তৌবা এনভাইর্নমেন্ত অমদা কোবিদ-১৯ বেক্সিন মীপুম খুদিংমক য়ৌহন্নবা কোল্দ চেন ইনফ্রাস্ত্রকচর অসি মরাং কাইনা লৈরে। কোবিদ-১৯ বেক্সিনেসন দ্রাইফ হৌবা য়াহন্নবা সীরিঞ্জশিং অমসুং অতোপ্পা লোজিস্তিক্সশিংগী সপ্লাইশিং মরাং কাইনা পীখ্রে। বেনিফিসরীগী বেরিফিকেসন, বেক্সিনেসন, কোল্স চেন অমসুং লোজিস্তিক্স মেনেজমেন্ত, বাইও-মেদিকেল ৱেস্ত মেনেজমেন্ত, এ.ই.এফ.আই. মেনেজমেন্ত অমসুং কো-ৱিন সোফৱেয়রদা ইনফোর্মেসন অপলোদ তৌবা য়াওনা বেক্সিনেসন সাইৎশিংদা পাঙথোক্কদবা প্রোসেসকী মতাংদা বেক্সিনেতর ১,১৪,১০০রোম ত্রেন তৌখ্রে।
ওপরেস্নেল প্লানিং অমসুং আই.তি. প্লেৎফোর্ম অসি অন্ধ্র পজরদেশ, অসাম, পঞ্জাব অমসুং গুজরাত য়াওনা রাজ্য মরিদা দিসেম্বর ২৮ অমসুং দিসেম্বর ২৯’২০দা ফিল্দদা তেস্ত তৌখ্রে; অমসুং লাকখিবা ফীদবেক্তা য়ুম্ফম ওইরগা আই.তি. সিস্তেম অসিদা অপিকপা হিরমশিং ফগৎহনখি।
দ্রাই রন পাঙথোকখিবা রাজ্যশিং অমসুং সাইৎশিংগী অকুপ্পা মরোল মখাদা পীরি:
*****
(Release ID: 1685881)
Visitor Counter : 96


text:
রেলৱে মন্ত্রালয়
রেলৱেজগী চেকশিন-থৌরাংগীদমক দ্রোন্না য়েংশিনবগী থবক ভারত রেলৱেজনা হৌদোক্লে
দ্রোন শীজিন্নবগী পান্দমদি ফোর্স মশিং হেনগৎহনবা অমসুং সেকুরিতিগী মীওইশিং থবক ফজনা পাংথোক্নবা মতেং পাংবনি
রেলৱেজগী মফমশিং হেন্না ফজনা ঙাক্নবা অমসুং য়েংশিন্নবা সেন্ত্রেল রেলৱেজগী মুম্বাই দিবিজন্না হন্দক নিঞ্জা য়ু.এ.ভি অনি লৈরে
হৌজিক ফাওবদা আর.পি.এফনা দ্রোন ৯ লৈরে
Posted On:
18 AUG 2020 8:08PM by PIB Imphal
থবক তৌনবা মীওই য়াম্না লৈতবা অদুবু লম য়াম্না পাক-চাউনা য়েংশিন্নবা দ্রোন তেক্নোলোজি অসি মরুওইবা অমসুং মমল হোংবা খুৎলায় অমা ওইরে। রেলৱেজ স্তেসনশিং, রেলৱেজ ত্রেকশিং, য়ার্দশিং, ৱাকশোপশিং য়েংশিন্নবা অমসুং ঙাক্নবা ভারত রেলৱেজগী সেন্ত্রেল রেলৱেজগী মুম্বাই দিবিজননা হন্দক নিঞ্জা য়ু.এ.ভি অনি লৈরে।
দ্রোন পাইনবা, য়েংশিন্নবা অমসুং শেম্নবা আর.পি.এফ মুম্বাইগী স্তাফ মরি ত্রেনিং পীখ্রে। হায়রিবা দ্রোনশিং অসি খোঙ্গুল লিবা, ভিদিও স্ত্রিমিং তৌবা ঙমগনি অমসুং ওতোমেতিক ফেল সেফ মোদতা থবক তৌগনি।
রেলৱেজগী চেকশিন-থৌরাংগীদমক দ্রোনশিং শীজিন্ননবা রেলৱেজ প্রোতেক্সন ফোর্স(আর পি এফ)না থৌরাং তৌরে। সাউথ ইস্তর্ন রেলৱেজে, সেন্ত্রেল রেলৱেজ, মোর্দন কোচ ফেক্তরি, রাইবারেলি অমসুং সাউথ ৱেস্তর্ন রেলৱেজনা লুপা লাখ ৩১.৮৭গী দ্রোন ৯ লৈরে।
তুংদা লুপা লাখ ৯৭.৫২গী দ্রোন ১৭ লৈনবা থৌরাং তৌরি। দ্রোন পাইনবা, য়েংশিন্নবা অমসুং শেম্নবা আর.পি.এফকী মীওই ১৯ ত্রেনিং পীখ্রে অমসুং মীওই মরি দ্রোনশিং পাইনবা লাইসেন্স পীরে। অহেনবা আর.পি.এফকী মীওই ৬সু ত্রেনিং পীখ্রে।
দ্রোন শীজিন্নবগী পান্দমদি ফোর্স মশিং হেনগৎহনবা অমসুং সেকুরিতিগী মীওইশিং থবক ফজনা পাংথোক্নবা মতেং পাংবনি। মসিনা রেলৱেজগী লন-থুমশিং, য়ার্দশিং, ৱাকশোপশিং, কার সেদশিং য়েংশিনবদা শীজিন্নগনি। মসিনা রেলৱেজগী মফমশিংদা হুরনবা চঙবা, জুৱার শানবা, অমোৎপা লংশিনবা অমসুং পোৎ-চৈ য়োনবা য়েংশিনবদা শীজিন্নগনি। অশোই-অঙাম থোকহন্দনা ত্রেন চেন্নবা খুদোংথিনিংঙাই ওইবা মফমশিংদগী দেতা খোমগৎপা অমসুং দেতা নৈনবদা দ্রোনশিং শীজিন্নগনি।
খুদোংথিবা থোকপা মফমশিংদা মী কনবা অমসুং শেমজিন-শাজিনবগী থবকশিংদা দ্রোন শীজিন্নবা য়াগনি। রেলৱেজগী লম লৌশিল্লকপা য়েংশিন্নবা রেলৱেজগী লম মেপ লৌবদা দ্রোন অসি শীজিন্নবা য়াগনি। মশিং য়াম্লবা মীওইশিং লাকশিন্নবা থবকশিংদা, মসিনা মী মশিং, থুংলবা য়াবা চাউরাকপা মতম অমসুং মীয়াম তকখাইনবা থবকশিং থৌরাং তৌনবা অমসুং থবক ওইনা পাংথোক্নবা দ্রোনশিং য়াম্না কান্নগনি। কোবিদ-১৯ লোকদাউন মনুংদা লোকদাউন চৎনহন্নবা অমসুং শিন্মীশিং চৎথোক-চৎশিন য়েংশিনবদা দ্রোনশিং শীজিন্নখি।
আর.পি.এফকী মীওই ৮-১০না য়েংশিনবা দরকার ওইবা পাক্লবা মফমশিং দ্রোন কেমেরা অমনা য়েংশিনবা ঙমগনি। রেলৱেজগী লন-থুমশিং, মরুওইবা মফমশিং অমসুং হুরাল-চিন্থিগী থবকশিং য়েংশিন্নবা দ্রোনশিং অসি দিজাইন তৌবনি। দ্রোনশিং অসিনা ‘অতিয়াদ মীৎ-নাকোং’ ওইনা থবক তৌগনি অমসুং মফম শীনবা থুংনা য়েংশিনগনি। করিগুম্বা চিংনবা থবক অমা চৎথবা উরবদি খুদক্তা মীওই অদু ফানবা খ্বাইদগী নকপা আর.পি.এফ পোস্ত অমা দ্রোন্না পাউ পীগনি। হুরানবা অমনা ৱাদিবুন্দর য়ার্দতা খামদুনা লৈবা রেলৱেজ কোচ অমদা হুরান্নবা হোৎনরিঙৈদা দ্রোন্না ফাবগী থৌদোক থোকখ্রে।
**********
(Release ID: 1646899)
Visitor Counter : 100


text:
ঙাকশেল মন্ত্রালয়
আই.এন.এস. কেসরি মদাগাস্করগী এন্তসিরানানানা হিথাংফমদা থুংখ্রে
Posted On:
29 MAY 2020 5:35PM by PIB Imphal
মিশন সাগরগী শরুক অমা ওইনা, ভারত নেভিগী জহাজ কেসরিনা ২০২০গী মে ২৭তা মদাগাস্করগী এন্তসিরানানা হিথাংফমদা চংখ্রে। ভারত সরকারনা লুরবা মতম অসিদা মরুপ ওইরিবা মপান লমগী লৈবাকশিংদা কোবিদ-১৯গী লাইচৎ অসিগা ময়োক্নবা ঙম্নবা তেংবাং পীরি অমসুং মসিগা মরী লৈননা আই.এন.এস. কেসরিনা মদাগাস্করগী মীয়ামগীদমক্তা কোবিদ-১৯গা মরী লৈনবা তঙাইফদনা চংবা হিদাক-লাংথক্কী পোৎশকশিং পুখি।
ভারত সরকারগী মাইকৈদগী হিদাক-লাংথকশিং অদু মদাগাস্করগী সরকারদা খুৎশিন্নবগী ওফিসিয়েল ওইবা থৌরম অমা ২০২০গী মে ২৭তা পাংথোকখি। থৌরম অসিদা মদাগাস্করগী ফোরেন মন্ত্রী, এম. তেহিন্দ্রজানারিভেলো লিভা জাকোবানা শরুক য়াখি। ভারতকী মাইকৈদগী মদাগাস্করদা ভারতকী এম্বেসেদর ওইরিবা, শ্রী অভয় কুমারনা মীহুৎ ওইখি।
মদাগাস্করদা তেংবাং পীরিবা অসি হোজিক থোক্লিবা কোবিদ-১৯গী লাইচৎ অসিগী মরক অসিদা ভারত সরকারনা আউৎরিচ তৌবগী থৌরম অদুগী শরুক অমনি। ‘মিশন সাগর’ অসি কোবিদ-১৯গী লাইচৎ অমসুং মসিগী মতুং তারকপদা মায়োক্নরিবা অৱাবশিং অসিগা লান্থেংননবা লৈবাক অনি অসিগী মরক্তা লৈরিবা অফবা মরী অসিদা য়ুম্ফম ওই। দিপ্লোইমেন্ত অসি ‘সাগর’ রিজন অসিদা লৈরিবা খুদিংমক্কীদমক্তা সেক্যুরিতী অমসুং চাউখৎপগী ঐখোয়গী প্রধান মন্ত্রীগী মিৎয়েং অদু ময়েক শেংনা উৎলি অমসুং আই.ও.আর.গী লৈবাকশিংগা লৈরিবা মরীদা ভারতনা থম্লিবা মরু ওইবা অদু খঙহল্লি। ওপরেশন অসি এক্সতর্নেল এফিয়র্সকী মন্ত্রালয় অমসুং ভারত সরকারগী অতোপ্পা এজেন্সীশিংগা লোইননা লেংমান্ননা থবক তৌদুনা খুমাং চাউশিনহল্লিবনি।
*****
(Release ID: 1627838)
Visitor Counter : 80


text:
মাইক্রো, স্মোল অমসুং মেদিয়ম ইন্তর্প্রাইজেস মন্ত্রালয়
কে.ভি.আই.সি.না ওনলাইনদা খাদিগী মায়খুম য়োনবা হৌরে
Posted On:
08 JUL 2020 3:14PM by PIB Imphal
মীয়াম্না পাম্নরবা খাদিগী মায়খুম হৌজিক ওনলাইনদা য়োনবা হৌরে। মসিনা লৈবাকসিগী খ্বাইদগী মনুং হঞ্জিনবা মফমশিংদা লৈবা মীশিংদা মরুওইনা অথিংবা কয়ানা মরম ওইদুনা মখোয় মখোয়গী ময়ুমদগী থোরকপা ঙমদ্রবা নৎত্রগা খাদি আউতলেতশিংদা চৎপা ঙমদ্রবা মীওইশিংদা কান্নহল্লগনি। খাদি মায়খুমগী ওর্দর: http://www.kviconline.gov.in/khadimask দা তৌবা য়াগনি।
কে.ভি.আই.সি.না খাদি লশিংগী অমসুং মুগাগী মায়খুম অনিমক য়োল্লি। লশিংগী মায়খুম অসিনা মমিংতগী ওইবা মমলদা অমদা লুপা ৩০দা য়োল্লি, অদুগা মুগাগী মায়খুমনা অমদা লুপা ১০০দা য়োল্লি। ওনলাইনদা লৈবগী খ্বাইদগী পীকপা ওর্দর অসি লুপা ৫০০ ওইগনি, অদুগা লৈরিবশিংনা ফংলিবা মায়খুম মখল মরি হায়বদি অমুবা পাইপিং য়াওবা অঙৌবা মায়খুম, মচু অহুমগী পাইপিং য়াওবা অঙৌবা মায়খুম, মচু অমত্তংগী ওইবা মুগাগী মায়খুম অমসুং মচু কয়াগী ওইবা নমথোক্লবা মুগাগী মায়খুম, হায়রিবশিংসিদগী অপামবা খনবা য়াবগী খুদোংচাবা লৈগনি। কে.ভি.আই.সি.না মায়খুমশিং অসি লৈবা নুমিত্তগী নুমিৎ ৫নি ফাওবগী মনুংদা লেম্না থিনগনি। ওনলাইনদা য়োল্লিবা অসি হৌজিক্কী ওইনা লৈবাক মনুংখক্তদা য়ারি।
কে.ভি.আই.সি. চেয়রমেন শ্রী ভিনয় কুমার সক্সেনানা হায়খিবদা ওনলাইনদা খাদি মায়খুম য়োনবগী থবক অসি মীয়ামদা অশেংবা খাদিগী মায়খুম ফংহন্নবগীদমক্তা হৌদোকপনি। “খাদি মায়খুম ওনলাইনদা য়োল্লিবসিনা ওইদ-পাদবা তৌবশিংদগী লৈরিবা মীওইশিংবু ঙাকথোক্নবা পান্দমসু থম্লি। ওনলাইন পোর্তেল কয়ানা খাদি ফিনা শাবসু নত্তবা, খুৎনা শাবসু নত্তবা মায়খুম কয়া খাদিগী মিং শীজিন্নদুনা য়োল্লি। মীওই কয়া অমা অসিগুম্বা অরানবা ইনফোর্মেসন অসিগী লাংদা থুগল্লি,” হায়না সক্সেনানা হায়খি।
পনবা য়াবদি, খাদিগী লশিংগী মায়খুম অসি অনীরক লৈশিনবা চাদা ১০০ লশিং ওইবা ফিনা শাবনি। হায়রিবা মায়খুমশিং অসি মরোল অনি ওইবগা লোয়ননা অহুমলক থুপ্লগা শেমবনি অমদি চাউ-শাংবা মখল অহুম থোক্না – মচা, ময়ায় ওইরপ চাউবা, অমদি অচৌবা, হায়না ফংই। মায়খুমশিং অসি ময়েক অনি থোক্না ফংই – অমুবা পাইপিং য়াওবা অঙৌবা মায়খুম, অমসুং মচু অহুমগী পাইপিং য়াওবা অঙৌবা মায়খুম।
অমরোমদা মুগাগী মায়খুম অসিনা মরোল অহুম ওইবদা মনুংগী মরোল অনিদি চাদা ১০০ খাদি লশিংনা ওইগনি অমদি মপানগী মরোল অমনা খাদিগী মুগা ফিনা ওইগনি। মুগাগী মায়খুমশিং অসি নমথোকপা অমদি নমথোক্তবা ময়েক্তা মচু মখল মরাং কায়না ফংগনি। খাদি মুগাগী মায়খুম অসি চপ মান্নবা চাউ-শাংবদা চিংথোক চিংশিন য়াবা নারি অমসুং য়েংবদা ফজরবা মরুম মরুমশিং য়াওরগা ফংই।
*****
(Release ID: 1637197)
Visitor Counter : 67